ЗАМОНАВИЙ БАНК ХИЗМАТЛАРИ МАРКАЗЛАРИ аҳолига қулайликлар яратмоқда — Ishonch Gazetasi\nПрезидентимизнинг жорий йил 23 мартдаги «Банк хизматлари оммабоплигини ошириш бўйича қўшимча чора-тадбирлар тўғрисида»ги қарорига асосан акциядорлик тижорат Халқ банки томонидан аҳоли ва тадбиркорларга банк хизматларини кўрсатиш бўйича бир қатор қулайликлар яратилмоқда.\n2018 йил июль ойидан ушбу молия муассасасида ҳам мижозларга дастлабки рухсатларсиз ва шахсни тасдиқловчи ҳужжатларсиз кириш ва банк хизматларидан фойдаланиши имконият яратилди.\nБанкнинг юртимиздаги мавжуд барча туман ва шаҳар филиаллари тўлиқ қайта таъмирланиб, замонавий қиёфадаги «Банк хизматлари марказлари» ташкил этилмоқда.\nФилиалларда «RECEPTION» фаолияти йўлга қўйилиб, мижозларга хизматлар бўйича дастлабки маълумотлар берадиган 195 та маслаҳатчи лавозими ташкил этилди. Хизмат кўрсатиш маданиятини ошириш, мижозларнинг эҳтиёжларини доимий мониторинг қилиш учун «Кюматик» русумидаги навбат кутиш тизими фаолият кўрсатмоқда.\nҚарор ижроси доирасида 117 та филиалда «Банк хизматлари марказлари» фаолияти тўлиқ ташкил этилди. Қолган филиалларни ҳам фронт ва бек офисга ажратиш бўйича режа-график тасдиқланиб, унга асосан жорий йил якунига қадар яна 27 та филиалда шундай хизматлар ташкил этилиши режалаштирилган.\nЯқинда молия муассасасининг Тошкент шаҳар Амалиёт бўлимида қурилиш ва капитал таъмирлаш ишлари олиб борилди. Бўлим замонавий техника воситалари ва мебель жиҳозлари билан таъминланди. Шунингдек, халқаро тўлов тизимларини бажарувчи кўп функцияли банкоматлар ўрнатилди. Бу эса жаҳон андозаларига мос равишда мижозларга замонавий, сифатли банк хизматлари кўрсатишни таъминлайди.\nШу билан бирга, бўлимда мижозларнинг дастлабки рухсатларсиз ва шахсни тасдиқловчи ҳужжатларсиз бевосита хизмат кўрсатиш ҳудудига тўсқинликсиз киришига имкон яратилди. Дастлабки қабул қилиш маъмурият ходимларидан мавжуд банк хизматлари тўғрисида дастлабки маслаҳатларни берувчи «RECEPTION» хизмати йўлга қўйилди.\nШунингдек, бу ерда ўрнатилган электрон навбат ускунаси ёрдамида мижозлар навбатлари келишини олдиндан билиб туришади.\n— Бу ерда янгидан ташкил этилган «Банк хизматлари маркази»нинг афзаллиги шундаки, банкка келган мижоз навбат кутмайди, — дейди Амалиёт бўлими шўъба мудири Фахриддин Очилов. — Яъни марказдаги универсал ходимларимиз банк фаолияти билан боғлиқ барча амалиётларни бажара олишади.\nМаълумот учун айтадиган бўлсак, ушбу марказдаги юридик шахслар учун 5 нафар, жисмоний шахслар учун 7 нафар ходим томонидан бир кунда ўртача 700 нафарга яқин мижозга сифатли банк хизматлари кўрсатилмоқда.\n— Олдинлари оддий коммунал тўловларини тўлаш учун ҳам соатлаб навбат кутиб қолардик, — дейди банк мижози Шаҳноза Ҳусанова. — Чунки авваллари оддий тўловларни қабул қилувчи ходим битта бўларди. Энди Халқ банкида барча қулайликларга эга бўлган «Банк хизматлари маркази» ташкил этилгани мушкулимизни осон қилмоқда. Сабаби, марказдаги банкнинг еттита универсал ходими банк билан боғлиқ барча ишларимизни қисқа муддатларда ҳал этишмоқда.\nМолия муассасасида юридик шахсларга «Корпоратив Мобиль банкинг» ва «Интернет банкинг» интерактив банк хизматлари орқали кредит маблағини назорат қилиш ва сўндириш имкониятлари жорий қилинди. Ҳозирда «онлайн» режимида кредит бўйича маълумотлар смс-хабар шаклида юборилмоқда.\nҚарор ижроси доирасида Халқ банки Россиянинг «Киви» банки билан «Контакт» тизимида Россиядан Ўзбекистонга картадан-картага пул ўтказмалари ташкил этиш бўйича шартнома имзоланди. Ҳозирда ушбу хизматни жорий қилиш бўйича техник ишлар амалга оширилмоқда.\nТуркиянинг ЮПТ-халқаро пул ўтказмалари тизимини жорий қилиш бўйича шартнома имзолаш учун барча ҳужжатлар тайёрланмоқда.\nШунингдек, жорий йил давомида банкнинг Балиқчи филиалида «Улуғнор» минибанки ва Бектемир филиалида «Мустақиллик» минибанки ташкил этилиб, минибанклар сони 29 тага етказилди.\nРоссия ва Туркиянинг етакчи банклари билан ўзаро пул ўтказмаларини ишга тушириш учун ҳамкорлик йўлга қўйилмоқда. Бугунги кунга қадар, Россиянинг «Сбербанк» ва «Киви» банкида Россия рублида корреспондент ҳисобварағи очилди.\nБанкнинг барча филиалларида халқаро тўлов карталаридан нақд пулдаги чет эл валютасини ечиш механизми тўлиқ жорий этилди. Бунинг учун банк филиалларига 234 та валюта терминаллари ўрнатилди. Ушбу терминаллар орқали жорий йилнинг ўтган тўққиз ойи давомида жисмоний шахслар томонидан 1 725,5 минг АҚШ доллари нақд шаклда ечиб олинди. Банкоматларда нақд чет эл валютасини ечиш механизмини жорий этиш бўйича уларни қайта дастурлаш юзасидан тегишли ишлар олиб борилмоқда. Жорий йилнинг ноябрь ойига қадар 16 та валюта айирбошлаш шохобчалари вазифасини бажарадиган, 24 соат ишлайдиган банкоматлар харид қилиниб, жойларга ўрнатилади.\nШунингдек, мижозларга замонавий банк хизматларидан бири – микроқарз ажратиш хизмати жорий этилган бўлиб, сентябрь ойининг ўзида 1 200 дан ортиқ мижозга 10 миллиард сўмга яқин микроқарз ажратилди. Айни пайтда қарз олувчиларнинг тўловга лаёқатлилик даражасини аниқлаш юзасидан автоматлаштирилган «скоринг модели»ни яратиш бўйича ишлар олиб борилмоқда.\nХалқ банки томонидан «Xalq Mobile» мобиль иловаси ишлаб чиқилган. Унинг ёрдамида мижозлар Халқ банки филиалларида очилган Visa карталарига ўзларининг тўлов карталари орқали исталган жойда ушбу илова орқали онлайн конвертация қилишлари мумкин.\nШунингдек, мижоз ушбу илова ёрдамида ўз кредит тўловларини сўндириши ва кредит тўловлари ва омонатларига ҳисобланган фоизларни онлайн кузатиб бориши ҳамда жамғариб бориладиган пенсия таъминот тизимидаги ҳисобрақамлари ҳолати ва тушган тўловлар ҳақидаги маълумотлардан онлайн равишда хабардор бўлиши мумкин.\nСирасини айтганда, Халқ банки томонидан ташкил этилаётган замонавий банк хизмат турлари замирида аҳоли учун янада кўпроқ қулайликлар яратишдек эзгу мақсад мужассам.


“Андижон” назорат учрашувида Қозоғистон клубини мағлуб этди / CHAMPIONAT.asia\n16:31Уялмайсанми? Логотипни бошқалардан ўғирлаган клублар (2-қисм) 0 16:28Сирожиддин Сайфиев вафот этди 2 16:21ЎФА мутасаддилари Португалиянинг "Витория Гимарайнш" клуби академияси билан яқиндан танишишди 1 16:13ЕЧЛ. Бугун Роналду Мадридда, "Сити" Германияда меҳмон 10 15:58Икардининг хотини ўзи ҳақида ёзилган мақолани шармандалик деб атади 10 15:48“Металлург” футбол клубининг логотипи ўзгарди 12 15:44Olamsport: Шоҳжаҳон навбатдаги жанги ҳақида гапирди, Ломаченконинг рақиби расман маълум бўлди 2 15:26Ўзбекистон Суперкубоги учрашуви олдидан матбуот анжумани 22 февраль куни соат 17:30да бошланади 7 15:21Ўзбекистон аёллар олимпия терма жамоасининг Токио-2020 олимпиадаси 2-саралаш босқичи ўйинлари тақвими 2 15:20Сарри "Челси"ни тарк этса, клуб унга миллионлаб фунт тўлаб беради 9 15:06Фердинанд: "Ливерпуль" "Бавария"ни мағлуб этади" 14 14:40"Интер" "Барселона" футболчисини харид қилишга яқин турибди 16 14:38Спортчилар ижтимоий тармоқларда 3 14:20Терма жамоа бош шифокори Аброр Пирриев билан Игнатий Нестеровда аниқланган модда ҳақида суҳбат 6 14:13Иван Нагаев ва Саламат Қутибоев бу йилги мавсумни “Бухоро”да ўтказади 6\n“Андижон” назорат учрашувида Қозоғистон клубини мағлуб этди\n07 фев 17:35\nТеглар : Андижон\nБўлажак мавсумга астойдил тайёргарлик олиб бораётган андижонликлар айни дамда Тошкентда йиғин ўтказмоқда.\nЭлдор Сакаев бошқарувидаги “бургутлар” машғулотлар билан бирга кун-ора назорат учрашувларида майдонга тушмоқда. Хусусан бугун “Андижон” пойтахтдаги “Обод” стадионида Қозоғистоннинг “Махтаорол” жамоаси билан беллашди.\nЎйинда “Андижон” мураббийлар штаби таркибдаги ўйинчиларни яна бир кўздан кечириб, синовдан ўтказганлигини айтиш лозим. Баҳснинг дастлабки таймида ҳисоб очилмади. Иккинчи бўлимда эса захирадан майдонга тушган Маъруфжон Зокиржонов яратилган вазиятдан унумли фойдаланиб, ҳисобни очишга муваффақ бўлди – 1:0.\nГарчи қолган дақиқаларда гол уриш имконияти бўлсада, дарвозаларга бошқа тўп киритилмади.\nШу тариқа “Андижон” навбатдаги назорат учрашувида ғалаба қозонди.\n“Андижон”нинг бошланғич таркиби қуйидагича кўринишда бўлди:\nМуҳиддин Худоёров, Артур Маматказин, Сирож Ҳамроев, Ислом Иномов, Миршоҳид Олимов, Маъруф Муродов, Суннат Абдуллажонов, Обид Ҳакимов, Иброҳим Отахонов, Элдор Бойматов, Алишер Абдувоҳидов.\nИккинчи бўлимда тушганлар: Алибек Туробов, Миржалол Ражабов, Зийнатилло Икромжонов, Бахтиёр Қосимов, Усмонали Исмоналиев, Вусол Магеррамов, Жаҳонгир Маҳсудов.\nЖамоа таркибига янги футболчиларнинг келиб-қўшилиши давом этмоқда. Куни-кеча “Обод”нинг собиқ ярим ҳимоячиси Обид Ҳакимов “Андижон” сафига қўшилди. Селекция ишлари тўхтагани йўқ ва ҳозирги кунда мураббийлар яна айрим футболчилар билан музокара олиб бормоқда.\nНодир Мавлонов: "Андижонлик мухлислар мени Роналду деб чақиришарди" 19\nИнтервью. Бобур Амонов: "Бухоро" жамоасидан доимо миннатдорман" 19\nНазорат учрашуви. "Андижон" - "Бунёдкор" 0:0 15\n"Андижон" жамоаси 2019 йилги мавсумий чипталарни сотувга чиқарди 26\nАндижонда 22та футбол жамоаси иштирокида вилоят ҳокими Кубоги мусобақалари бошланди 3\n"ФарДУ" "Андижон" ва "Цементчи"га қарши ўйнайди 5


Қирғиз "кўмир қироли" "Исломий давлат"га қўшилиш истагини билдирди\n17 апрел 2021, Тошкент вақти: 12:25\nНурлан Мотуевнинг Facebookдаги саҳифаси\nТаниқли қирғиз сиёсатчиси Нурлан Мотуев журналистларга “Исломий давлат” гуруҳини қўллаб-қувватлаши ва Сурияга жанг қилишга бориш истагида эканини айтди.\nҚирғизистонда “Кўмир қироли” номи билан танилган сиёсатчи Нурлан Мотуевнинг мазкур баёноти Қирғизистонда шов-шув уйғотди.\nНурлан Мотуев Қирғизистонда ғайриоддий чиқишлари билан танилган.\n2005 йилда у асос солган “Жўмарт” ҳаракати аъзолари Қаракеча қишлоғидаги кўмир конини босиб олиши ортидан Нурлан Мотуевга “Кўмир қироли” тахаллуси берилган эди.\n- Мен Сурияга борган бўлардим, аммо жиҳодий қарашларим учун ГКНБ (Қирғизистон Давлат Миллий Хавфсизлик Комитети) менга қарши иш очди. Афтидан улар Қирғизистондан чиқиб кетишимга изн бермайди, мени ҳибсга олишлари мумкин, деди Мотуев 24 март куни журналистлар билан учрашуви чоғида.\nУнинг даъво қилишича, ўзига қарши жиноий иш очилган эса-да, ГКНБ “ҳеч нарса демаяпти."\n- Улар мени сўроқ қилиб, қўйиб юбораяпти, – дея илова қилди Нурлан Мотуев.\nГКНБ матбуот хизмати Мотуевга қарши жиноий иш очилганини тасдиқлагани ҳам, инкор этгани ҳам йўқ.\nVesti.kg веб саҳифасига кўра, Мотуев, Қирғизистонда исломий инқилоб қилишга тайёр эканини ҳам айтган.\nМотуев аввалроқ қирғиз халқини шариат қонунлари асосида яшашга чақирган эди.\nGazeta.kg саҳифасига кўра, ўзини “Қирғизистондаги ҳақиқий мусулмонлар амири” деб атаган Мотуев Қирғизистонда Оллоҳ қонунларини жорий этишга чақирган.\n- 2005 йилги инқилобдан 10 йил, 2010 йилги апрель инқилобидан 5 йил ўтди. Ўшандан буён Қирғизистон халқи ҳаётида ҳеч нарса ўзгаргани йўқ, на иқтисодий на сиёсий ва на ижтимоий соҳада. Аксинча, ҳаёт янада ёмонлашди. Электр энергияси, иссиқлик, озиқ-овқат маҳсулотлари, мева-чевалар нархи қимматлади, деди Мотуев.\nМотуевнинг “Исломий давлат” ҳақидаги баёнотлари қирғиз матбуотида кенг ёритилган бўлса ҳам, улардан ҳаммаям таажжублангани йўқ.\nБишкекдаги “Дин, қонун ва сиёсат” тадқиқот маркази раҳбари Қодир Маликовнинг огоҳлантиришича, Мотуев шарҳлари Сурияга бориб, “Исломий давлат” сафларига қўшилишни истаган ёшлар шуурига ҳал қилувчи таъсир ўтказиши мумкин.\n-Мотуев баёнотлари хавфлидир. Унинг гапларини жиддий қабул қилганлар ҳам чиқиб қолиши мумкин¸ дейди диний масалаларда таҳлилчи Маликов.\nУнга кўра, Мотуевнинг “Исломий давлат” гуруҳи ҳақида билдирган фикрлари "Яқин Шарққа боришга тайёр бўлган инсонларнинг Ислом ҳақидаги нотўғри тушунчаларини янада кучайтириб юборади."\nСурияда жанг қилаётган қирғизистонликларнинг аниқ рақами маълум эмас, аммо расмий ҳиисоб-китобларга кўра, 250 нафарга яқин Қирғизистон фуқароси “Исломий Давлат” сафларига қўшилган.\nУларнинг 80 фоиздан кўпроғи¸ қирғиз расмийлари таъкидича¸ этник ўзбеклардир.


Ўзбекистонда узоқ вақт қолиб кетган чет эллик меҳмонлар жазоланди - Халқ сўзи\n12:52 09 Июль 2019 Жамият\n“Халқ сўзи Online”. Саминжон Ҳусанов/Андижон. Аввало айтмоқ жоизки, ўзбек халқи меҳмондўст. Тўшаги етмаса чопонини тўшаб бергувчи бу элнинг одамлари қўйиб берсангиз йиллаб меҳмон кутишдан чарчамайди. Бироқ, ҳурматга иззат деганлари мана шу давлат тартибларига риоя қилишдан, унга ҳурмат бажо келтиришдан бошланади. Афсуски, иззатини билмайдиган айрим замондошларимиз ҳам йўқ эмас.\nАна шулардан бири бўлмиш Россия Федерацияси фуқароси София Раметова (исмлар ўзгартирилган - ҳар тугул меҳмоннинг ҳурмати бор) қариндоши Холида опаникига келдию, бир йил қолиб кетса бўладими! Вақтинча яшаш учун рўйхатдан ўтмагани боис амал қилиши керак бўлган муддатнинг ўзи йўқ, деб ўйлади шекиллида. Оташхон опа эса Софияхондан ҳам ўтиб тушди. Қирғизистон Республикасида яшовчи бу аёл ўзбекистонлик Шукурилло ака билан шаръий никоҳдан ўтиб олди. Йўқ, турмушига кўз олайтирмаймиз (қайтанга бахтини берсин), лекин наҳотки орадан 6 йил ўтса ҳам манзилга рўйхатдан ўтай демаса...\n“Бу каби ҳолатлар кўплаб учрамоқда. Шу боис ҳатто хорижий фуқароларга нисбатан ҳам амалда белгиланган жазо чорасини қўллашга мажбур бўляпмиз”, - дейди Булоқбоши тумани маъмурий судининг раиси Акмалжон Шерматов.\nМаъмурий жавобгарлик тўғрисидаги Кодекснинг 225-моддасида ”Чет эл фуқароси ва фуқаролиги бўлмаган шахснинг Ўзбекистон Республикасида бўлиш қоидаларини бузиши, яъни Ўзбекистонда яшаш ҳуқуқини берадиган ҳужжатларсиз ёки ҳақиқий бўлмаган ҳужжатлар билан яшаши, вақтинча ёки доимий прописка, кўчиш ёки тураржой танлаш юзасидан белгиланган тартибга риоя этмаслиги, бўлиш муддати тугагач чиқиб кетишдан бўйин товлаши” учун жазо чоралари белгиланган. Демак, ҳар бир мамлакатда бўлгани каби Ўзбекистонда ҳам республикага кириш-чиқиш тартибларига риоя этилиши мажбурий.\nҚонун қонунбузарликни ёқтирмайди. Шундай экан, амалдаги тартибларга риоя этиш ҳар биримизнинг бурчимиздир. Бунинг учун энг аввало, ҳуқуқий саводхонлигимизни ошириш, маданиятимизни янада юксалтириш шарт ва зарурдир.


Янги Андижон қурилиши қандай бошланди? Президент...\n17.06.2021 22:43 0 2121\nАндижонда янги шаҳар бунёд этилмоқда. Қурилиши бугун бошланган шаҳар лойиҳаси ҳар қандай одамга ёқиши тайин, ҳеч бўлмаганда бунинг учун учта сабаб бор — ҳеч кимнинг уйи бузилмаган, ҳеч кимга давлат бюджетидан отнинг калласидек компенсация тўланмаган ва бирорта ҳам дарахт кесилмаган.\nЎзбекистонда сўнгги йилларда жуда кўп «сити»лар қурилмоқда, аммо бунақаси ҳали бўлмаган эди. Бир четдан, ҳеч кимга керак бўлмаган дала-даштда буткул янги шаҳар бунёд этиляпти. Президент Шавкат Мирзиёев бугун ушбу шаҳар қурилиши билан танишди ва рамзий тамал тошини қўйиб берди.\n«Икки йил один Андижонга келганимда, уй-жой муаммосини кўриб, кайфиятим тушиб кетганди. Тошкентга қайтиб боргандан кейин узоқ ўйландим ва бир қарорга келдим. Биз 25 йил тайинли уй қурмадик, демак, тажрибамиз бўлмаслиги турган гап. Икки йил ўзимни қийнадим, ҳисоб-китоб қилдим ва мана шу шаҳарни қуришга киришдик.\nМен Туркияга борганимда кўрганман, Анқара шаҳри тоғ олдида жойлашган, ер етишмаганидан шаҳар борган сари тоққа чиқиб боряпти. Қирлар устида уй қуриляпти. Андижонда ҳам вазият шундай, биз ҳам қир-адирларда уй қурмасак бўлмайди», — деди Президент.\nДарҳақиқат, аҳоли зич жойлашган Андижонда уй-жой ва ер масаласи анча оғир. Давлат раҳбари буни яна бир бор таъкидлаб ўтди.\n«Мен бугун бир онахон билан суҳбатда бўлдим. «Президент болам, Андижонда битта уйда бешта оила яшаяпти. Уй қилиш муаммо, ёшлар ўсиб келяпти, улар оила қурмаса бўлмайди», — деди. Уларга осон эмас. «Қайнона-келин ўртасидаги муносабат қандай бўляпти?» — деб сўрадим. «Худди андижонликлар орасида яшаётган одамдек гапиряпсиз. Ҳаммани ўз уйи бўлгани яхши», — деб айтди онахон. Мен бугун Андижонга ўша муаммоларни ҳал қилиш учун келдим. Янги Андижон шаҳри афсонавий шаҳар бўлади», — деди Президент.\nАндижон Президент уй Шавкат Мирзиеёв


Маҳаллий аҳоли коррупция учун ҳокимни ёқиб юбордилар\nШафқатсиз қотиллик унчалик катта бўлмаган Консепсьон шаҳрининг бошлиғи устидан амалга оширилди. Ғазабли аҳоли 43 ёшли шаҳар ҳокими Басилио Хураканни уйидан олиб чиқиб, устидан бензин қуйишди ва тинимсиз калтакланганидан кейин уни ёқиб юборишди. Бу ҳақда BBC News хабар бермоқда.\nХабар қилинишича, қотилликда иштирок этган маҳаллий аҳоли, шаҳар ҳокимини фальсификация ва коррупцияга қарши тергов ўтказилишини талаб қилган Лоренцо Секекга қарши ҳужум уюштиришни режалаштирда гумон қилишган.\nҲоким Консепсьон ўз оиласи билан бирга кетаётган автомобилнинг йўлини бошқа бир автомобилнинг тўсиб қўйган ва ундан туриб номаълум шахслар сиёсатчига қарата ўқ отишган.\nНатижада, ҳокимнинг 17 яшар қизи ва 16 ёшли Хуракан исмли жияни жароҳатлар оқибатида ҳалок бўлган, шаҳар ҳокими ва тўрт нафар қариндоши яраланган. Шундан сўнг, шаҳар ҳокими ғазабланган оломон томонидан ҳужумга учраган. Воқеа жойига етиб келган полициячилар сиёсатчини қутқариб олишга улгуришмаган.\nТаъкидлаш жоизки, Гватемалада жиноятчилик даражаси жуда юқори. Статистик маълумотларга кўра, жорий йилнинг январь-май ойларида у ерда 2343 та қотиллик содир этилган. Ўтган йили ушбу кичик мамлакатда ўртача 15,5 қотиллик содир бўлган.\nКиритилди: 22:13 12.01.2019. Ўқилди: 2641 марта. Фикрлар сони: 0 та.


21:53Coca Cola Суперлигаси. "Пахтакор" - АГМК учрашуви жанговар дуранг билан якунланди 280 21:52Coca Cola Суперлигаси. "Навбаҳор" ўз уйида "Қизилқум"ни мағлуб этди 61 21:48Брозович жаримага тортилди 0 21:22Бартомеу: "Сўнгги 11 йилда Ла Лигани 8 марта ютдик" 14 21:04Беларусь. Футболчилардан бирининг жинсини текшириш сўралди 13 20:43Сане "Бавария"да машғулот ўтказди 7 20:24А Серия. Июнь ойининг энг яхши ўйинчиси маълум бўлди 6 20:20U-21 Биринчилиги. "Локомотив"да яна дуранг, "Насаф"дан йирик ғалаба 6 20:12"Бунёдкор": Футболчимизнинг ҳолати барқарор 5 19:53"Челси" раҳбарияти жамоанинг ҳужум чизиғини сербиялик футболчи билан кучайтирмоқчи 8 19:34Роналду "Ювентус"дан кетиш ҳақида ўйламаяпти 9 19:20РПЛ. 28-тур рамзий жамоаси эълон қилинди 1 19:04"Пахтакор" ва АГМК жамоалари стадионга етиб келди 9 18:49Карикатура: Моуринью дербида ғолиб бўлди 6 18:47Coca Cola Суперлига. 10 ва 11-турларда ўзгариш 8\n"Бунёдкор": Футболчимизнинг ҳолати барқарор 5


Россиялик тартиб посбонлари ўзбекистонлик муҳожирнинг паспортига ҳақоратли сўз ёзишди\n12:54 / 24.03.2017\nСанкт-Петербургнинг шимолида жойлашган Шушар посёлкасида ишловчи ўзбекистонлик билан кўнгилсизлик юз берди. Унинг сўзларига кўра, ҳужжатларни текширишга келган ҳуқуқ-тартибот ходимлари унинг қўлларини қайиришади ва паспортига ҳақоратли сўз ёзишади. Энди у ўз паспортини алмаштиришга мажбур бўлмоқда. Мазкур ишдан хабардор бўлган депутатнинг маълум қилишича, айбдорлар, албатта, жазоланишади.\nВоқеа 14 март куни содир бўлган. Ҳуқуқ-тартибот ходимлари либосидаги кишилар Шушардаги меҳнат муҳожирларининг ҳужжатларини текширишган. Муҳожирларнинг барча ҳужжатлари жойида, улар Россия ҳудудида мутлақо қонуний равишда ишлашаётган бўлган.\nАммо шунга қарамай ҳуқуқ-тартибот ходимлари уларни турли машқлар бажаришга мажбур қилишган, қўлларини қайиришган ва пул талаб этишган. Муҳожирлар уларга пул беришни рад этган. Шунда текширувчилар муҳожирлардан бирининг паспортини тортиб олган ва унга ҳақоратли сўз ёзган.\nМазкур воқеадан жабрланган ўзбекистонлик ўзининг собиқ раҳбарига мурожаат қилган. У эса, ўз навбатида, депутат Артем Галицинга бўлган воқеани айтиб берган. Депутат эса бўлиб ўтган ишларни ижтимоий тармоқдаги ўз саҳифасида батафсил ёритган.\nМаълумотларга кўра, айни дамда мазкур воқеа юзасидан Тергов қўмитаси текширув ишлари бошлаб юборилган.\nРоссия Ўзбекистон муҳожир паспорт


ЎзА - Ғарб аҳлида ҳам умид уйғотган мурожаат\n31.12.2017 08:23 Чоп этиш версияси\nҒарб аҳлида ҳам умид уйғотган мурожаат\nПрезидентимизнинг Олий Мажлис Сенати ва Қонунчилик палатаси аъзоларига Мурожаатномаси нафақат халқимиз, балки дунё жамоатчилигида ҳам катта қизиқиш уйғотди. Негаки, мазкур мурожаатнома мустақилликка эришганига 26 йил бўлган Ўзбекистон давлатининг ижтимоий-сиёсий ҳаётида улкан ўзгаришлар ва туб бурилиш даврига йўл очди.\n– Бир гуруҳ ватандошлар билан Ўзбекистоннинг Вашингтондаги элчихонасида Ўзбекистон Президентининг Олий Мажлисга Мурожаатномасини томоша қилдик. Тўғрисини айтганда, ҳеч биримиз бу мурожаатни 4 соат давом этишини кутмаган эдик. Мурожаат кўпчилик эътироф этганидек, барча мавзуни жамлаган ўзига хос маъруза бўлди. Ватандошлардан бирининг сўзи билан айтганда, “Президент Ўзбекистондаги ҳамманинг дардини айтишга улгурди”.\nАлбатта, мазкур мурожаат ўзбек тилида бўлгани учун барча америкаликлар тўғридан-тўғри эшитмаган бўлса-да, тегишли манбалар, ижтимоий тармоқлар орқали эшитиб, айниқса, тегишли доиралар, дейлик Давлат департаменти, Оқ уй, Пентагон, умуман, Марказий Осиё билан шуғулланадиган даргоҳлар, албатта, Президент Шавкат Миромонович Мирзиёевнинг халққа нима дегани билан қизиқади. Улар “...ўзгаришлар, аввало, Ўзбекистон халқига керак, биз кузатувчимиз, биз ҳамкормиз, шерикмиз. Бу мамлакат қанчалик ривожланса, бизга ҳам шунчалик яхши”, дейишмоқда.\n– Президент Шавкат Миромонович Мирзиёевнинг нутқидан бир кун олдин хабар топдик. Биз буни онлайн мулоқот тарзида бўлади, деб кутгандик. Аммо биз кутган форматда бўлмаса-да, Президентнинг нутқи танқидийлиги ва қамрови жиҳатидан бизнинг кутишларимиздан ошиб тушди. Ва албатта, давомийлиги билан ҳам. Менинг ўзим нутқни Лондон вақти билан эрталаб соат 5.30 дан томоша қилишни бошладим ва нутқ бошланиши билан Би-би-сининг ижтимоий тармоқлардаги саҳифаларида унга ҳавола бердик. Ўн минглаб Би-би-си тингловчилари ва муштарийлари Ўзбекистон Президентининг нутқини жонли эфирда томоша қилишди. Шавкат Мирзиёевнинг танқидий чиқишлари янгилик эмас. Президент ҳокимиятнинг барча органлари ва бошқарувнинг барча бўғинлари фаолиятини ўз чиқишларида танқидий таҳлил қилиб келаяпти, аммо 22 декабрь кунги Мурожаат аввалгиларидан ҳам танқидийроқ эди. Бу сафар Президент ўзини ҳам аямади. "Бир хиллар айтиши мумкин, сен 13 йил бош вазир бўлиб ўтириб, шуни билмаганмисан, билганман, лекин жуда атроф чатоқ бўлган", деди Президент нутқ матнидан четга чиқиб. Шавкат Мирзиёевнинг танқидчилари 13 йил давомида ҳукуматга раҳбарлик қилгани ва мамлакатдаги аянчли аҳволга биринчи навбатда унинг ўзи масъул эканини айтиб келишади ва бу ўринли танқид. Президент охирги чиқишида ана шу танқидларга жавоб берди. Яъни якка шахс томонидан бошқарилган ҳокимият вертикалида нафақат парламент, жамоатчилик ёки сайловчи, ҳатто давлатнинг иккинчи рақамли одами бўлган бош вазир ҳам ўз сўзига эга эмасди. Шавкат Мирзиёев мамлакат ичкариси ва ташқарисидаги жамоатчиликка "мен ана шу бошқарув услубини ўзгартираман", деган муждани беряпти.\nПрезидентнинг ўзи ҳам бунга изоҳ бергандек бўлди. Мамлакатда "тийиб туриш ва мувозанат" тизими ишдан чиққанлигини айтди. Бу Мурожаатнинг энг муҳим жиҳатларидан бири эди. Ҳокимиятнинг бир идора қўлида жамлангани ва ортиқ бунга йўл қўйиб бўлмаслигини таъкидлади. Таъкидлабгина қолмай, ўтирганларга "буни ёдда тутинглар", дея уқтирди. Президент биринчи марта Миллий хавфсизлик хизматини танқид қилди. Ҳозиргача бу идора танқидлардан четда қолиб келаётганди. Танқид МХХнинг туман, шаҳар ва вилоят бошқармаларига қаратилди, аммо умумият-ла, МХХ ислоҳ қилиниши кераклиги айтилди. Бу Шавкат Мирзиёев ҳокимиятга келганидан буён унинг ички сиёсатга доир энг муҳим баёноти эди. Баёнотни аниқ қадамлар таъқиб этадими, ҳозирда шу муҳим. Сўз ва иш бирлиги муҳим. Бу каби танқидлар марҳум Президент бошқарувининг илк йилларида ҳам янграган, аммо амалиётда мутлақ тескариси бўлган эди. Яна бир муҳим жиҳат: Президент амалдорларни, айниқса, собиқ ҳукумат мулозимларининг кўпчилигини коррупция ва бошқа жиноий ҳаракатларда баралла айблаяпти.\n22 декабрь куни мени Би-би-си Жаҳон хизматининг инглиз тилидаги дастурларидан бирига Шавкат Мирзиёевнинг нутқи ҳақида гапириб бериш учун таклиф қилишди. Бошловчининг биринчи саволи "Ким бу одам, қандай раҳбар?" деган савол бўлди. Би-би-сининг аудиторияси катта ва бу каби савол табиий эди. Мен Шавкат Мирзиёевни ўзим билганимча таърифладим ва у ўзининг ўтмишдошиникидан фарқли бошқарув услубини намойиш этишга уринаётганига урғу бердим. Бу муҳим эди. Чунки ўтмишда Ўзбекистондаги сиёсий бошқарув борасида дунёда жуда ҳам салбий фикр шаклланган. Бу фикрни ўзгартириш учун Шавкат Мирзиёев ҳали бир эмас, бир нечта "Фултон нутқлари"ни қилиши керак бўлади ва бундан ҳам муҳими, қатъий сиёсий иродани намойиш этиши лозим бўлади. Дунё матбуоти сўнгги чорак асрда Ўзбекистонда ижобий ўзгаришларни кўрмагани боис, Шавкат Мирзиёев қўяётган қадамларни эҳтиёткорлик билан олқишлаяпти. Ғарб журналистлари уларни ҳатто "ғалати ўзгаришлар" деб ҳам таърифлашмоқда. Мана, жаҳон нашрларининг сарлавҳаларидан бир нечтаси: "Ўзбек баҳори келди, аммо ёзгача ҳали кўп бор" ("Экономист", 14 декабрь, 2017 йил), "Бир пайтлар ёпиқ ва репрессив Ўзбекистон дунёга очилмоқда" ("Нью-Йорк Таймс, 25 октябрь, 2017 йил), "Ўзбекистонга қайтиш: илиқлашув бўладими?" (BBCNews, 22 ноябрь,2017 йил), "Бу Ўзбек баҳорими?" (RFE/RL, 16 июл, 2017 йил). Жаҳон матбуоти ва жамоатчилиги Ўзбекистондаги ўзгаришларни яқиндан кузатмоқда. Ҳозиргача, кўпроқ яхши ният ва яхши баёнотларни кўраяпмиз. Ўзгаришлар бор, аммо ҳали улар муқаррар, орқага қайтмайдиган нуқтага етганича йўқ.


Сада байрами-баҳор элчиси\nДата публикации\tПросмотров: 2077\nСада-орий халқларнинг қадимий, мавсумий байрамларидан бири бӯлиб, шамсий йил ҳисобидаги Баҳман ойининг 10-куни ёки милодий йил ҳисобига мувофиқ, 30 январнинг тугаши ва 31 январ кунининг бошланишига тӯғри келади. Сада қиш фаслининг катта чилласи, яъни, 40 кундан кейин Ялдо кечасининг кириши, Меҳр (Митра)нинг улуғворлиги ва оташ-парастлик урф-одатларига ҳурмат сифатида кутиб олинади.\nБу байрамни нишонлаш асносида, олов ёқилгани учун «Олов байрами» ҳам деб аташади. Саданинг келиб чиқиши, унинг шарҳи тӯғрисида тарихий-адабий манбаларда турли фикрлар баён этилган. Бу байрамнинг Сада деб аталишига сабаб, у «юз» рақами, тожикчада «сад» сӯзидан олинган бӯлиб, Баҳман ойининг 10-кунидан Наврӯз киргунича 50 куну 50 тунни ӯз ичига олади.\nАбу Райҳон Берунийнинг асарларида бизнинг аждодларимиз кеча ва кундузни алоҳида ҳисоблаб, улар биргаликда 100 кеча-кундузни ташкил қилиши келтирилган. Сада байрами катта чилланинг охирида қишнинг совуқ кунлари ӯтишининг рамзи, баҳор фаслининг келаётганидан хабар олиб келади. Сада кечасида халқ, хусусан, деҳқонлар яна бир марта ёруғлик ва иссиқлик Худоси-Митра (Меҳр)ни ёдга олиб, катта гулханлар ёқиб, унинг атрофида хурсандчиликлар қилардилар. Сада бахтиёрлик, ёруғликни ифода этиб, тантанали гулхан ёқиш маросими билан олдиндан баҳор фасли, Наврӯз келаётганининг хабарини етказади.\nТарихий манбалар ва археологик қазилмалар шундан гувоҳлик берадики,тожик халқининг аждодлари ва бошқа форсий халқлар орасида тахминан 10-12 минг йил олдин, «Аирйанам Ваеҷаҳ» («Фарохнои Ориёно») текисликларида Митра (Меҳр)га сиғиниш урф-одатлари ва муқаддас олов вужудга келгандир. Кейинчалик, шунинг замирида мавсумий байрамлар Ялдо кечаси ва Сада байрами осмон буржлари, Қуёш ва бошқа осмон жисмларининг ҳаракатига қараб аниқланган.\nҚадимги эронликлар Сада номини ғорда туғилган Митранинг ғордан чиқиб келиши билан боғлайдилар. Сада куни Митранинг чилладан ташқарига чиқиши билан қиёсланади.\nБу байрам орийлар давридан қолган ёдгорлик ҳисобланиб, унинг пайдо бӯлишини Ҳушанг, баъзилар Фаридун ва ҳатто Ардашери Бобаконга нисбат беришади. Жумладан, Фирдавсий «Шоҳнома» асарида Сада байрамининг келиб чиқишини оловнинг пайдо бӯлиши билан боғлайди. Унда айтилишича, Ҳушанг яқинлари билан биргаликда катта бир илонни кӯради ва унга тош отади. Илон қочиб кетади, аммо отилган тош бошқа бир тошга урилиб, учқунлар сачрайди. Учқунлар қуруқ хасу хашакка тушиб, аланга кӯтарилади. Гӯёки, ӯша пайтдан бошлаб олов пайдо бӯлган эмиш.\nСада байрами орийлар замонидан бошлаб, ғазнавийлар ва салжуқийлар салтанати ва баъзи минтақаларда мӯғуллар истилосига қадар, сарой аҳли ва халқ орасида Меҳргон, Наврӯз байрамлари қаторида нишонланган.\nХII-ХIII асрлардан кейин руҳоний ва шоҳлар томонидан, халқнинг кӯплаб қадимий анъаналари жодугарлик, бутпарастлик саналган ва Сада ҳам шундай байрамлардан бири сифатида уни нишонлаш ман этилган.\nМустақиллик шарофати билан дунёдаги бир неча мамлакатлар қаторида Сада байрами бизнинг юртимизда ҳам нишонланади.\nШу куни оммавий дам олиш масканларида ҳунармандларимиз, рассомларнинг, деҳқонларнинг меҳнат маҳсуллари кӯргазмаси ташкил этилади. Байрамда ҳунармандлар қатнашчиларга миллий либосларни тикиш, зар билан тикиш, адрас-атлас тӯқиш, қуроқчиликнинг йӯл-йӯриқларини кӯрсатишади. Олийгоҳ талабалари ва болалар «Ошиқ ӯйнаш», «Оловдан сакраш», «Арқон тортиш», «Лаппар ӯйнаш», «Ланка ӯйнаш» каби қадимий халқ ӯйинларини намойиш этишади.\nКеча Бобожон Fафуров ноҳиясининг маданият уйи ҳовлисида Сада байрами кенг нишонланди. Унда Суғд вилояти давлат ҳокимияти ижроия органи вакиллари, ноҳия раиси, шаҳарча ва жамоат раислари, бободеҳқонлар, ноҳия аҳолиси иштирокидаги байрамда қишлоқ хӯжалиги маҳсулотлари ярмаркаси ташкил этилди. Шунингдек, анвойи мевалар, ҳунармандчилик маҳсулотлари–кашидадӯзлик, сӯзана, атласу адрас, тикувчилик намуналари билан безатилган бир нечта чодирлар тикилди. У ерда кӯпни кӯрган отахонлар, қӯли гул чевар онахонлар, адрасу атласбофлар тӯқиган маҳсулотларини шарҳлаб беришди.\n–Барча юртдошларимизни қадимий Сада байрами билан табриклайман. Қаранг, бу байрамнинг пойи қадами билан бир неча кунлик қаттиқ совуқ ҳам четга сурилиб, ҳаво илиб қолди. Бугунги ташкил этилган қишлоқ хӯжалиги маҳсулотлари ярмаркасидан мева ва сабзавотларни бозор нархидан анча арзон харид қилдик. Илоҳим, жорий йил ҳам деҳқонларимиз учун баракали йил бӯлсину халқимиз дастурхонини нозу неъматлар билан таъминлашдан чарчашмасин,-дейди биз билан суҳбатда Исписор жамоати яшовчиси М.Муродова.\nЮқорида таъкидлаганимиздек, Сада халқимизнинг қадимий байрамларидан бӯлиб, бу байрамни халқ орасида «Баҳор элчиси», деб ҳам атайдилар ва баҳор байрами-Наврӯзни кутиб олишга тайёргарлик кӯрадилар.


Фариза Ўнғарсинованинг 80 йиллигига бағишланган концерт бўлиб ўтди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nФариза Ўнғарсинованинг 80 йиллигига бағишланган концерт бўлиб ўтди\nНур-Султонда таниқли шоира Фариза Ўнғарсинованинг 80 йиллигига бағишланган концерт бўлиб ўтди. Унинг ижоди юрт маданияти тарихидаги ёрқин саҳифалардан биридир.\nХудди шундай ёрқин ва бой этно-фольклор ансамбль - «Астана сази» муаллиф шарафига мусиқий оқшом тақдим этди. Дастурдан Фариза Ўнғарсинованинг барчага севимли асарлари, шунингдек, замонавий мусиқачиларнинг оригинал композициялари жой олган. Томошабинлар ўзлари учун янги товушларни кашф этди ва машҳур тўртликлар қудратини ҳис этди.\nАРДАК ЕЛЕУСИЗ, «АСТАНА САЗИ» АНСАМБЛИ ДЎМБИРАЧИСИ:\n- Оқшомимизни улуғ қозоқ шоираси, Халқ ёзувчиси Фариза Ўнғарсинованинг 80 йиллигига бағишладик. Концерт дастурига унинг энг яхши асарлари киритилди. Нафақат бизнинг «Астана сази» жамоаси, балки анъанавий қўшиқ ижрочилари - Ерболат Шалдибеков, Кунсулув Турикпен ва бошқалар ҳам санъатини намойиш этди.\nконцертФариза ЎнғарсиноваАстана сази


Хитойда SFTS вируси уйғонди — етти...\n08.08.2020 18:05 0 6691\nХитойда каналар орқали тарқалувчи SFTS вируси қўзғалди, бу ҳақда «Global Times» хабар берди.\nСўнгги маълумотларга кўра, 60 киши касалликни юқтирган, шулардан етти нафари вафот этган. Вирус аввалига Цзянсу провинциясида қайд этилганди, кейинчалик Аньхой провинциясида яшовчиларда ҳам шу касаллик аниқлана бошлаган.\nКасалликка чалинган нанкинлик аёлда йўтал, тана юқори ҳарорати каби симптомлар кузатилиб, врачлар унинг қонида лейкоцитлар ва тромбицитлар миқдорининг камайишини қайд этишган.\nSFTS — янги вирус эмас, илк марта 2011 йилда қайд этилган. Бу вирус инсонга каналар орқали ўтади, ўз навбатида, касалланган одамдан бошқа одамга қон ёки шиллиқ ажратмаси орқали юқиши мумкин, дейилади хабарда.\nвирус Хитой SFTS


«Стартап-ташаббуслари» дастурининг учинчи босқич ишини бошлади - Terabayt.Uz\nКечадан бошлаб Ўзбекистон Савдо-саноат палатаси ва БМТ Тараққиёт Дастурининг «Ўзбекистон Республикаси ҳудуларида тадбиркорлик муҳитини такомиллаштириш» қўшма лойиҳаси томонидан юртимизда «Стартап-ташаббуслари» ёшларнинг стартап-ташаббусларини қўллаб-қувватлашга йўналтирилган дастур ўз ишини бошлади. Бу ҳақда Ўзбекистон Савдо-саноат палатаси матбуот хизмати нашримизга маълум қилди.\nТанлов саралашининг натижасига кўра, «Стартап-ташаббуслари» дастурининг учинчи даврида бутун Тошкентдан топширилган 32 та стартап-лойиҳа иштирок этмоқда. Бундан ташқари, Ўзбекистон вилоятларидан топширилган лойиҳалар орасида танлови бўлиб ўтмоқда ва улар учун маҳаллий семинарлар ва маҳорат дарслари ташкил этилади.\nЖорий йилда стартап-лойиҳалар мамлакатнинг барча ҳудудларини қамраб олди. Э-тижорат соҳасидаги лойиҳалар, етказиб бериш хизматлари энг оммавий бўлиб қолаётганига қарамасдан, жорий йилда янги технологиялар тақдим этилган онлайн таълим соҳасида, қишлоқ хўжалиги ва краудфандинг соҳасидаги лойиҳалар ҳам тақдим этилган.\nДастурни беш кунлик интенсив семинар бошлаб бериб, унда иштирокчилар «LeanStartup» (тежамкор стартап) усули бўйича старапни ишга тушириш асосларини ўрганадилар. Таълим қисмидан кейин ёш стартапчилар лойиҳаларини амалга оширишга киришадилар, яъни лойиҳани ривожлантириш «йўл харитасини» яратадилар, прототипни ишлаб чиқадилар ва синов сотувларини амалга ошира бошлайдилар.\nЎҚИНГ: Ўзбекистонда бепул стартап-акселераторлар ташкил этилиши арафасида\nУч ойлик дастур натижаларига кўра битирувчи-жамоалар бизнес-лойиҳаларини янада ривожлантириш учун манфаатдор ташкилотлар ва инвесторларни жалб қилиш мақсадида, ўз лойиҳаларини «Demo Day» (намойиш кунида) тақдим этадилар. «Demo Day» якунлари бўйича энг яхши деб топилган бешта лойиҳа ўз стартапларини ривожлантириш учун беғараз сармоя шаклида маблағга ҳам эга бўладилар.\nЖорий йилда алоҳида семинарлар ва маҳорат дарслари Тошкент шаҳридан ташқари, Наманган ва Самарқанд вилоятларида ҳамда Қорақалпоғистон Республикасида ҳам ўтказилади. Дастурнинг ҳудудий босқичи якунланганидан сўнг, эксперт гуруҳи томонидан саралаб олинган 3 тагача энг яхши лойиҳа Тошкентда бўлиб ўтадиган «Demo Day» якуний тадбирида иштирокетиш имконини қўлга киритади.\nЎҚИНГ: Дунёдаги энг қиммат стартап\n#стартап #Стартап ташаббуслари


Ўзбек жанг санъати » Зарафшон Газетаси\nЎзбек жанг санъати Спорт\n22 июн 2017 09:31\nФарғона шаҳрида спортнинг ўзбек жанг санъати тури бўйича анъанавий республика "Ал-Фарғоний кубоги" мусобақаси ўтказилди.\nВилоятимиз шарафини ҳимоя қилган О.Худоёров, Д.Тўхтамуродов, М.Fафуров, А.Бегимов, Ш.Шарипов, Ш.Нурмеҳрожева ҳамда М.Абдувосиева олтин, Ш.Муҳамматов, М.Тўхтамуродов, С.Харуллоев, С.Ти, Н.Эшонқуловалар кумуш, А.Хушназаров, А.Узоқов, О.Шамсиддинов ҳамда Н.Саматовалар мусобақанинг бронза медалини қўлга киритди.\nСамарқандлик ёш спортчилар умумжамоа ҳисобида биринчи, мезбонлар ва наманганликлар жамоаси кейинги совринли ўринларни қўлга киритишди.\nСамарқанд шаҳрида спортнинг ўқ отиш тури бўйича мусобақа ўтказилди.\nУнда вилоятимизнинг шаҳар ва туманларидан келган 15 ёшдан 25 ёшгача бўлган ўғил ва қиз болалар ғолиблик учун беллашди.\nМусобақа якунига кўра, ўғил болалар ўртасида Самарқанд шаҳридан Альберт Хван биринчи, оқдарёлик Бунёд Муҳиддинов иккинчи, қўшработлик Суҳроб Шодиев учинчи ўринни қўлга киритди.\nҚизлар ўртасидаги беллашувда ҳам Самарқанд шаҳри вакили Шимянкина Еленанинг ўқлари нишонга аниқ тегиб, мусобақа ғолиби бўлди ва шу босқичдаги мусобақа рекордини янгилади. Иккинчи ва учинчи ўринлар Оқдарёдан Сагатова Мадина ва Тойлоқдан Севара Чориеваларга насиб этди.\nЎзбекистон ХХVI миллий чемпионати олий лигаси ўн тўртинчи тур учрашувлари доирасида вилоятимизнинг "Динамо" жамоаси Тошкентнинг "Локомотив" клубига қарши тўп суриб, 0:2 ҳисобида мағлубиятга учради.\nҲозир "Динамо"чилар 18 очко жамғарган ҳолда 9-ўринда жойлашиб турибди.\nСамарқандликлар иккинчи ўринда\nБаҳсларда маҳорат шаклланади


Савоб ишни ҳар ким, ҳар куни қилиш керак - Халқ сўзи\n13:46 14 Сентябр 2021 Жамият\nХўш, бунга нима сабаб деб ўйлайсиз? Албатта, бугунги ислоҳотлар, одамлар манфаати йўлида олиб борилаётган чора-тадбирлар, янгича ишлаш тартиби, умуман, Янги Ўзбекистонга хос туб ўзгаришлар сабаб, десак, айни ҳақиқат.\nБу борада давлатимиз раҳбари бошчилигида жуда кўплаб вазирлик ва идоралар, жамоат ва нодавлат ташкилотлар, кенг жамоатчилик вакиллари фаол иштирок этмоқда. Жумладан, сектор масъуллари ҳам.\nБиргина Мингбулоқ туман прокурори М. Жўраев раҳбарлигида ҳудудни ижтимоий-иқтисодий ривожлантириш, “темир дафтар”, “аёллар дафтари” ва “ёшлар дафтари”га киритилган эҳтиёжмандларга ёрдамлар кўрсатиш, уларни бандлигини таъминлаш, маҳаллабай ишлаш ҳамда бошқа йўналишларда бир қатор ишлар амалга оширилмоқда.\nЖумладан, туман 2-сектордаги саккизта маҳаллада 5537 та хонадон бўлиб, унда 7377 та оилада 30559 нафар аҳоли истиқомат қилиб келмоқда. Хатлов ишлари давомида 691 та оила “темир дафтар”га, 643 нафар хотин-қизлар “аёллар дафтари”га ва 594 нафар ёшлар “ёшлар дафтари”га киритилган.\n— “Темир дафтар”га киритилган оилаларда 899 нафар меҳнатга лаёқатли ишсизлар мавжудлиги аниқланган ва уларнинг барчасини бандлиги таъминланган бўлса, ушбу оилаларга 1,45 млрд. сўмлик турли хилдаги ёрдамлар кўрсатилди, — дейди туман 2-сектор раҳбари М. Жўраев. — Улардан 98 фоиздан ортиғи рўйхатдан чиқарилди. “Темир дафтар”да ногиронлиги бўлган ва ўта оғир ижтимоий ҳолатдаги 13 та оила қолган бўлиб, қайта хатлов давомида яна 10 та оила рўйхатга олинди. Улар доимий эътиборимизда.\nҲа. Туман прокурорининг гапида жон бор. Ижтимоий ҳимояга муҳтожлар давлатимиз ҳимоясида. Улар ҳеч қачон ёлғиз ташаб қўйилгани йўқ.\nМасалан, “темир дафтар”да турувчи М. Мамадалиеванинг\n4 хона уйи бахтсиз ҳодиса сабаб тўлиқ ёниб кетган эди. Туман прокурори томонидан ҳомийлар жалб қилиниб, ҳашар йўли билан ўн кунда янги 5 хона уй қуриб берилди. Шу билан бирга, унинг “аёллар дафтари”га киритилган келини Н. Тоштемированинг яшаш уйи йўқлиги сабабли, ушбу ҳашар ишлари давомида унга ҳам 3 хона уй тўлиқ янгидан қуриб берилди.\nРақамларга тўхталиб ўтсак. “Аёллар дафтари”га рўйхатга олинган 643 нафар хотин-қиздан меҳнатга лаёқатли бўлган 302 нафаригнинг бандлиги таъминланди. Боқувчисини йўқотганлар, ногиронлиги бўлганлар ва қарамоғида ногирон фарзанди бўлган аёлларга моддий ёрдамлар берилди. 15 нафар уй-жой таъмирига муҳтожнинг уй-жойлари ҳомийлар иштирокида таъмирлаб берилди. Кўплаб аёлларга тиббий, ҳуқуқий ва психологик ёрдамлар кўрсатилди.\nБунгаям бир мисол, Ўртақишлоқ МФЙда яшовчи “аёллар дафтари”га киритилган Б. Қамбарова турмуш ўртоғи вафотидан сўнг икки нафар вояга етмаган фарзанди билан акасининг хонадонида яшаб келаётган эди. Туман прокурори ташаббуси билан ушбу аёлга ҳомийлар иштирокида хашар йўли билан 2 хона уй айвони билан қуриб битказиб берилди.\nШу билан бирга, “ёшлар дафтари”га киритилган 594 нафар ёшлардан 47 нафари бандлиги таъминланди. Яна кўплаб ёшлар касб-ҳунарга ўқитилди,\n40 нафарига тадбиркорлик фаолиятини йўлга қўйишида кўмаклашилди.\nАксарияти “Ҳар бир тадбиркор — ёшларга мададкор” тамойили асосида тадбиркорларга бириктирилди, 436 нафарига ер ажратилиши орқали бандлиги таъминланди. Шунингдек, айрим талабаларнинг тўлов шартнома пуллари тўлаб берилди.\nЁшларнинг бўш вақтини мазмунли ўтказиш мақсадида туман ва сектор миқёсида фудбол, бокс, кураш ва спортнинг бошқа турлари бўйича 8 та мусобақалар ўтказилди, китобхонлик ва компьютер саводхонлиги бўйича тўгараклар ташкил этилди. Масалан, ёшларнинг компютер саводхонлигини ошириш ва уларга дастурлашни ўргатиш мақсадида туман марказида “IT school” ташкил этилиб, 100 дан ортиқ ёшлар ўқитилди ва доимий фаолияти йўлга қўйилди.\nБундан ташқари, маҳаллабай ишлаш бўйича сектордаги саккизта маҳаллага 13 нафар, шундан 8 нафар тижорат банкдан доимий вакиллар ва бошқарув офисига 5 нафар иқтисодий идора ходимлари жалб этилиб, секторда “Бошқарув офис” ташкил этилди. Ушбу ходимлар билан ҳамкорликда сектордаги хонадонлар ўрганилиб, секторни ривожлантириш мақсадида драйвер сифатида ёғочни қайта ишлаш ҳамда иссиқхоначилик йўналишлари танлаб олинди.\nМазкур йўналишларни ривожлантириш орқали секторда тадбиркорликни ривожлантириш ва ишсизликни камайтириш мақсадида олтита янги ёғочни қайта ишлаш цехлари очилди. Амалда фаолияти тўхтаб қолган 15 та тадбиркорлик субъектига имтиёзли кредитлар ажратилди. Улар фаолияти тикланиши натижасида биргина Ўртақишлоқ маҳалласида 200 дан ортиқ ишсизларни бандлиги таъминланди. Шунингдек, Маданият маҳалласида иссиқхоналар ташкил этиш мақсадида ўндан ортиқ фуқароларга имтиёзли кредитлар ажратилди, иссиқхонаси мавжуд фуқароларнинг муаммолари ҳал этилди. Бугун уларда кўчат ва полиз экинлари етиштириляпти.\nИжтимоий муаммолар ҳам эътиборимиздан четда эмас. Сектор ҳудудини ижтимоий-иқтисодий ривожлантириш мақсадида жорий йилда маҳалларда 11 км. ички йўлларга шағал ётқизилди, икки км. Асфалтланди. 14 км. тоза ичимлик суви тармоғи тортилди. 3,5 км. янги электр тармоғи тортилди. Иккита трансформатор ўрнатилди. Қолаверса, иккита МТТ ҳамда битта мактаб тўлиқ капитал реконструкция қилинди. Ҳозирда “Маданият” ва “Мулкобод” МФЙ ҳудудидаги 300 дан ортиқ хонадонларга табиий газ тармоғи тортилмоқда.\n“Савоб ишни ҳар ким, ҳар куни қилиш керак”, деганларидек, иккинчи сектор масъуллари ҳам бу борадаги ишларни жадал давом эттириш мақсадида ўз олдига яна улкан марра ҳамда вазифаларни қўйишган.


БУЛУНҒУРЛИК ПОЛВОН - ОСИЁ ЧЕМПИОНИ » "Bulung‘ur hayoti" gazetasi\nGazeta: admin Қўйилган сана: 30-08-2018, 10:06 Рукун: Янгиликлар / МАДАНИЯТ ВА СПОРТ Кўрилди 541\nМўминжон АБДУЛЛАЕВ – Жакартадаги Осиё ўйинларида барча рақибларидан устун келиб, юнон-рум кураши бўйича ғолибликни қўлга киритди ва олтин медаль соҳиби бўлди.\nМаҳорат – машаққатли меҳнат эвазига эришиладиган неъмат. Бу фикрни ҳамма соҳалардаги маҳорат эгалари тан олади. Чунки, барча қийинчиликларни енгиб ўтиш орқали билим, куч ва иқтидорини ўстириб борган инсонгина ана шу неъматга сазовар бўлади. Аксинча, машаққатларга чидай олмай, енгил йўл излаганлар маҳорат мевасидан бебаҳра қолаверади. Юнон-рум кураши бўйича Индонезияда ўтаётган Осиё ўйинларида чемпионлик шарафига сазовар бўлган Булунғур фарзанди Мўмин Абдуллаев ҳам ҳақиқий маҳоратли полвон эканлигини амалда намойиш этди – Ўзбекистон шарафини муносиб ҳимоя қилиб, терма жамоамизга олтин медални туҳфа этди.\nЮнон-рум кураши бўйича илк маҳорат сирларини 6 ёшидан бошлаб устозлари – Булунғур туман Болалар ва ўсмирлар спорт мактаби мураббийлари Шароф Маматқулов ва Раббим Ташановдан ўрганиб, мактаб ўқувчиси бўлган даврларидан бошлаб туман, вилоят ва республика миқёсидаги мусобақаларда совринли ўринларни қўлга киритган эди. Сўнгра Самарқанд шаҳридаги Олимпия заҳиралари спорт коллежида таҳсилни давом эттириб, кураш сирларини янада мукаммал эгаллай бошлади.\nМўминжоннинг болалик даври мунтазам ўқиш, спорт сирларини ўрганиш ва маҳоратини ўстириш билан кечди, - дейди чемпионнинг онаси Мақсуда опа. - У мамлакатимиз миқёсида юнон-рум кураши бўйича ўтказилган мусобақаларда бир неча марта Ўзбекистон чемпиони бўлди. Бундай муваффақиятларига рағбат сифатида эса Тошкент жисмоний тарбия институтига имтиёзли асосда ўқишга кириш ҳуқуқини берувчи йўлланма билан тақдирланди. Унинг қўлга киритаётган барча муваффақиятлари биз оила аъзоларининг ҳам ютуғимиздир.\n- Биз мураббийлар Мўминжон Абдуллаевнинг интилувчанлиги, қийинчиликларни енгиб ўтишга тинмай ҳаракат қилишини кўриб, унга йўл кўрсатар ва қўллаб-қувватлаб турар эдик, - дейди туман Болалар ва ўсмирлар спорт мактаби директори Шароф Маматқулов. – Парвариш кўрган дарахтгина яхши ҳосил беради. Шогирдимизнинг ютуқлари фикримизнинг исботидир.\nМаҳорати муттасил ўсиб борган юнон-рум курашчиси Мўминжон Абдуллаев 2008 йилда пойтахтимиз Тошкент шаҳрида ёшлар ўртасида бўлиб ўтган Осиё чемпионатида 85 килограмм вазнда гиламга чиқиб, муваффақиятли иштирок этди, биринчи ўринни эгаллаб, илк олтин медалини қўлга киритди. 2009 йилда Филиппинда катта ёшдаги ўсмирлар ўртасида ўтказилган халқаро мусобақада ҳам ғолиблар сафидан жой олди. 2010 йилда эса катта ёшдагилар ўртасида ўтказилган Осиё чемпионатида учинчи ўринни эгаллади. Шунингдек, 2010 йилда АҚШда Колорадо штати ва Исроилда, 2012 йилда Россия Федерациясида бўлиб ўтган нуфузли халқаро мусобақаларда ҳам асосий совринларни қўлга киритиб, юксак маҳорат эгаси эканлигини амалда кўрсата олди.\n2012 йилда Англия пойтахти Лондон шаҳрида бўлиб ўтадиган Олимпия ўйинларида қатнашиш ҳуқуқини берувчи нуфузли халқаро мусобақа Қозоғистон пойтахти Остона шаҳрида ўтказилди. Ушбу мусобақада дастлаб Иорданиялик рақибини икки раундда 3:0 ҳисобида мағлуб этди. Финал баҳсларида эса иккинчи ўрин соҳиби бўлиб, Олимпия ўйинларида қатнашиш ҳуқуқини берувчи лицензияга эга бўлди.\n2016 йилда Бразилия пойтахти Рио-де-Жанейро шаҳрида ўтадиган навбатдаги ХХХI Олимпия ўйинларида қатнашиш ҳуқуқини берувчи лицензия учун Мўғилистон пойтахти Улан-Батор шаҳрида ўтказилган саралаш баҳсларида ҳам Мўминжон Абдуллаев ғолиблар сафидан жой олди. 130 килограммлик вазнда беллашаётган полвонлар баҳсида болгариялик рақибини 4:0 ҳисобида енгиб, жаҳон Олимпия ўйинлари йўлланмасини қўлга киритди.\nГарчи иккита жаҳон Олимпия ўйинларида қатнашиб, шоҳсупага кўтарилмаган бўлсада, полвонимиз юксак чўққилар сари интилишдан чарчамади, кетма-кет халқаро мусобақаларда қатнашиб, бир нечта совринли ўринларни қўлга киритди. Айниқса, Индонезия пойтахти Жакартада бўлиб ўтган ХVIII Осиё ўйинларида 130 килограммгача бўлган вазнда Жанубий Кореялик Ким Мин Сокни йирик 7:0, чорак финалда Тожикистон вакили Суҳрож Азизовни, ярим финалда эса эронлик Маҳдизода Беномни енгди. Ҳал қилувчи баҳсда Қозоғистонлик полвон Нурмахон Тиналиев билан беллашиб, икки карра Осиё ўйинлари ғолиби бўлган рақибининг курагини ерга теккизди ва олтин медални қўлга киритди. Унинг бу ютуғи Ўзбекистон байроғининг юксакларга кўтарилишини таъминлади.\nОсиё ўйинлари чемпионининг оила аъзоларини табриклаш учун эрта тонгдан туман раҳбарлари ва фаоллари унинг хонадонига ташриф буюришди. Туман ҳокими Баҳодир Баҳрамов чемпионнинг онаси Мақсуда Абдуллаевани самимий қутлади ва эзгу тилакларини изҳор этди. Зеро, булунғурлик полвоннинг ютуғи нафақат у туғилган замин, шунингдек бутун Ўзбекистон халқига ҳам катта фахр ва қувонч ҳадя этди.\nВИЛОЯТДА ЕТАКЧИЛАР САФИДА


Uzcard ва ЮНИСТРИМ ҳамкорликда пул ўтказмасини амалга оширувчи янги хизмат турини ҳавола этди - UzNews.uz\n• Uzcard ва Uzcard-UnionPay кобейджинг карталарига бир зумда пул ўтказмасини амалга ошириш мумкин;\n• Uzcard ва Uzcard-UnionPay кобейджинг карталарига комиссион тўловларсиз пул ўтказмасини амалга ошириш мумкин;\n“Uzcard ва ЮНИСТРИМ ўртасида ҳамкорликка эришилгани, карта эгалари учун онлайн-тартибда пул ўтказмаларини қабул қилиш имкониятини яратди. Эндиликда, пул ўтказмасини қабул қилиш учун банкга бориш эҳтиёжи қолмади. Пул маблағини юборувчи шахс Uzcard картасининг рақамини ва эгасининг исм, шарифини билиши кифоя. Доллар, евро ва рубл пул бирликларини юбориш жараёни комиссион тўловларсиз амалга оширилади ҳамда автоматик равишда сўм пул бирлигимизга конвертация қилинади”, — деб таъкидлайди ЯУПМ Бош директора Махмудов Ахрор.


Монополлар қачонгача халқни қийнайди? – mulkdor.com\nМонополлар қачонгача халқни қийнайди?\nMarch 3 2019, 03:03 ЖамиятИқтисодКоррупцияМафкурамизСиёсатЎзбекистонҚозоғистон\nЁки Ўзбекистонликлар нима учун Қозоғистон аэропортларидан парвоз қилишини афзал кўрмоқда?\nТуроператорлардан бирида ишлайдиган танишим менга “Саёҳат қилмоқчи бўлсангиз, арзон “турпакет” келди. Туркияга бориб етти кун дам олиб қайтиш бор-йўғи 500 АҚШ доллари, Фақат Чимкентдан кетасиз”, деб қолди. Бунинг сабабини сўраганимда, у “Қозоғистон авиакомпанияларида билетлар Ўзбекистонга нисбатан анча арзон эканини” айтди.\nСаволлар кўп. Аслида авиачипталар нархи қанчадан? Нима учун кўпчилик ҳамюртларимиз қўшни давлат орқали парвоз қилмоқда? Миллий авиакомпаниямиз халқимизга бошқа компанияларга нисбатан энг қулай хизматларни тақдим этиши керак эмасми? Монополлар қачонгача халқни қийнайди?\nЖиноят ишлари бўйича Тошкент вилоят суди чинозлик “Аҳмадбой” номи билан танилган Аҳмад Турсунбоев устидан ҳукм чиқарган куниëқ Тошкент вилоят прокуратураси Турсунбоевга пул ...\nЖомбой тумани ҳокими умид назаров ҳам ишдан олинди\nПрезидент Мирзиёев Жомбой тумани маъмурияти фаолиятини танқидий баҳолади. Жомбой тумани ҳокими Умид Назаров ҳам лавозимидан озод этилган. Шунингдек, қолган уч сектор ...\nЎзбекистон умумтаълим мактабларида янги ўқув йили ...\nЎзбекистон умумтаълим мактабларида янги 2019−2020 ўқув йили 4 сентябрдан бошланади, дея хабар қилди Халқ таълими вазирлиги матбуот хизмати. Қайд этиш жоизки, Ўзбекистон ...\nАхлоқAugust 20 2019, 05:08


Ҳисоблаб ёзиш қоидасига кўра\nСиз ўз даромадларингизни декларацияладингизми?\nТадбиркор ҳуқуқлари устуворлиги принципи амалда\nИқтисодий барқарорликда муносиб ўрин тутиб\nТоварларни махсус идентификация белгилари билан маркалаш тартиби такомиллашмоқда\nҚариндошингиз машинасига имтиёз йўқ\nЭнг юқори ставкада ушланиб, ҳеч қандай чегирмалар қилинмайди\nУлгуржи савдо корхонаси бўлмади\nДорихонадаги шампунь ҳам дори\nФирма «тўхтаган». Экскаватор ишлаяпти\nСолиқ солинмайдиган реализация\nКелиб чиқишини исботланг\nМутахассисни махсус институт тайёрлайди\nТерминал бўйича кундалик ҳисобот\nЖисмоний шахсларнинг даромадларига\nГМО ва озиқ-овқат етишмовчилиги муаммоси\nУ қанча «чиройли» бўлса, шунча «оғирдир»!\nГазета СБХ / 2015 год / № 10 / Бухгалтерга ёрдам\nГазетамиз саҳифаларида пластик карточкалар ёрдамида тўловларни қабул қилувчи терминалларни қўллашга тааллуқли масалалар кўп кўриб чиқилган. Терминаллар мавзусини давом эттириб, бугун тушумни қандай ҳисобга олишни аниқлаймиз. Бошловчи бухгалтерлар кўпинча: «Агар банк терминалдан фойдаланган ҳолда олинган тушумни ҳисобрақамига кейинги куни қайд этса, уни қандай акс эттириш керак?» деган савол беришади. Уларга ушбу масалани тушуниб етишда ёрдам берамиз.\nЭЪТИРОФ ЭТИШ ПАЙТИ\nСир эмаски, тушум ҳисоблаб ёзиш қоидасига кўра товарлар (ишлар, хизматлар)ни реализация қилиш пайтида эътироф этилади. Буни бухгалтерия ҳисоби миллий стандартлари (1-сон БҲМС1, 2-сон БҲМС2) ҳам, бухгалтерия ҳисоби тўғрисидаги қонун ҳужжатлари ҳам (30.08.1996 йилдаги «Бухгалтерия ҳисоби тўғрисида»ги 279-I-сон Қонуннинг 13-моддаси) тасдиқлайди.\nҲисоблаб ёзиш қоидасига кўра активлар, пассивлар, хусусий капитал, даромадлар, харажатлар, хўжалик операциялари ва воқеалари бухгалтерия ҳисобида, улар бўйича пул маблағлари ва уларнинг эквивалентлари олинганда ёки тўланганда эмас, балки улар амалга оширилган (ёки ҳақиқатда олинган) пайтда акс эттирилади.\nТоварларни (ишлар, хизматларни) реализация қилиш деганда нимани тушунамиз?\nСолиқ кодекси (Кодекс) қуйидагича талқин беради:\nреализация қилиш – сотиш, айирбошлаш, беғараз бериш мақсадида товарларни жўнатиш (топшириш), ишларни бажариш ва хизматлар кўрсатиш, шунингдек гаровга қўйилган товарларга бўлган мулк ҳуқуқини гаровга қўювчи томонидан гаровга олувчига топшириш. Ҳисобварақ-фактуралар, ишлар бажарилганлиги ёки хизматлар кўрсатилганлиги тўғрисидаги далолатномалар, товарлар жўнатилганлигини (топширилганлигини), ишлар бажарилганлигини, хизматлар кўрсатилганлигини тасдиқловчи квитанциялар, чеклар ва бошқа ҳужжатлар реализация қилганликни тасдиқловчи ҳужжатлардир (Кодекснинг 22-моддаси).\nТўлов терминаллари воситасида харидорлар билан ҳисоб-китоб қилинганда албатта терминалдан чек берилиши шарт (Аҳоли билан пулли ҳисоб-китобларни амалга оширишда фискал хотирага эга бўлган назорат-касса машиналарини қўллаш тартиби тўғрисида низомнинг3 5-банди).\nТерминал чеклари квитанциялар, талонлар, чипталарга ҳамда товарлар ва хизматларга ҳақ тўланганлигини тасдиқловчи бошқа ҳужжатларга тенглаштирилади (ВМнинг 24.09.2004 йилдаги 445-сон Қарори 4-банди) ва товарларни реализация қилиш бўйича операцияларни ҳисобга олиш мақсадида бошланғич ҳужжатлар деб тан олинади («Бухгалтерия ҳисоби тўғрисида»ги Қонуннинг 9-моддаси).\nБаъзи якунларни чиқарамиз.\n● Тўлов терминали воситасида олинган товарлар (ишлар, хизматлар)ни реализация қилишдан олинган тушумни биз товарни юклаб жўнатган (уни харидорга топширган ва у харидорнинг мулкига айланган), хизмат кўрсатган ёки ишни бажарганда эътироф этамиз.\n● Реализация қилишни тасдиқлаш учун бошланғич ҳужжат, бизнинг ҳолатимизда терминал чеки хизмат қилади. Чекда операцияни ўтказиш санаси ва ҳатто вақти қайд этилади. Қисқаси, бухгалтерда реализация қилишдан тушум олинган пайтни дақиқасига қадар аниқ белгилаш имконияти мавжуд.\nТУШУМНИ АКС ЭТТИРИШ\nРеализация қилишдан тушумни тўғри акс эттириш жуда муҳим. Солиқлар ва тўловларни тўғри ҳисоблаб чиқариш ҳам уни ўз вақтида ва аниқ ҳисобга олишга боғлиқдир. Айниқса бу ойнинг охирги кунларида олинган тушумга тааллуқли.\nБошқача айтганда, агар сиз тўлов терминалидан фойдаланган ҳолда олинган реализациядан тушумни пул маблағлари ҳисобрақамингизга қайд этилган кунда акс эттирсангиз, бу ҳисоблаб ёзиш қоидасини, бинобарин, бухгалтерия ҳисобини юритиш тартибини ҳам бузиш бўлади. Бунинг устига жорий даврнинг солиқ солинадиган базаси камаяди. Бу эса жарималар ва пеня ҳисоблашга сабаб бўлади.\nШундай савол туғилиши табиий: агар кун бўйи кўп операциялар амалга оширилган ва бир талай чеклар тўпланиб қолган бўлса, нима қилиш керак? Автоматлаштириш асрида барча чекларни қайта ҳисоблашга вақт сарфлашни хоҳламайди киши.\nУшбу саволга ҳам жавоб бор. Тўлов терминали пул маблағларини инкассациялаш функцияси билан жиҳозланган. Инкассация вақтида терминалнинг савдо картасида жамланган пул маблағлари банкингизнинг транзит ҳисобварағига келиб тушади, сўнгра сизнинг ҳисобрақамингизга қайд этилади. Баъзан бу иш бир неча кунни банд этади.\nИнкассация якунлари бўйича терминал сизга операциялар рўйхати ва охирги инкассациядан жорий инкассацияга қадар бўлган давр учун қисқача ҳисоботни қоғозга чиқаради. Қисқача ҳисоботда инкассациянинг умумий суммаси ва ўтказилган тўловлар сони кўрсатилади. Қисқаси, терминалдан тушумни ҳар куни иш куни охирида инкассация қилсангиз, кунлик тушумни қийинчиликсиз ҳисоблаб чиқишингиз мумкин.\nАгар баъзи бир сабабларга кўра терминал бўйича тушумни ҳар куни инкассация қилмасангиз, ҳар бир чекни ҳисоблашингизга тўғри келади. Энди вақтингиз ва пулингиздан оқилона фойдаланиш учун ишингизни қандай режалаштиришни ўзингиз ҳал қилишингиз керак бўлади.\nПировардида бухгалтерия ҳисобида тўлов терминалларини қўллаган ҳолда ҳисоб-китоблар қандай акс эттирилишини кўриб чиқамиз:\nТўлов терминалини қўллаган ҳолда товарлар (хизматлар)ни реализация қилиш акс эттирилган\n9020-«Товарларни сотишдан даромадлар»;\n9030-«Ишлар бажариш ва хизматлар кўрсатишдан даромадлар»\nМаблағларни корхонанинг ҳисобрақамига қайд этиш акс эттирилган\n5710-«Йўлдаги пул маблағ\n1«Ҳисоб сиёсати ва молиявий ҳисобот» (МВ томонидан тасдиқланган, АВ томонидан 14.08.1998 йилда 474-сон билан рўйхатдан ўтказилган).\n2«Асосий хўжалик фаолиятидан тушган даромадлар» (МВ томонидан тасдиқланган, АВ томонидан 26.08.1998 йилда 483-сон билан рўйхатдан ўтказилган).\n3ВМнинг 17.11.2011 йилдаги 306-сон Қарорига 1-илова.\nПрочитано: 2107 раз(а)


“Янги Ўзбекистон” университети фақат “оқсуяклар” учунми? | Qalampir.uz\n“Янги Ўзбекистон” университети фақат “оқсуяклар” учунми?\nИнтервью\t14 Август 18:28 21472\nХабарингиз бор, жорий йилнинг 23 июнь куни Ўзбекистон Республикаси Президентининг “Янги Ўзбекистон” университетини ташкил этиш тўғрисида”ги қарори билан Президент таълим муассасалари агентлиги қошида “Янги Ўзбекистон” университети ташкил этилди.\nУшбу университетга таъмал тоши қўйилиши биланоқ, унда ўқитиладиган фанлар, имтиҳонни ДТМ олмаслиги ва, энг асосийси, контракт нархлари атрофида турли гап-сўзлар кўпайди. Ҳатто, “Янги Ўзбекистон”ни тамомлаганлар Буюк Британиянинг Cambridge университетида ҳам дарс бериши мумкинлиги ҳақидаги хабарларни эшитдик.\nQALAMPIR.UZ турли саволларга жавоб олиш учун “Янги Ўзбекистон” университетини ташкил этиш департаменти бошлиғи Самариддин Шамсиев билан суҳбатлашди.\n“Янги Ўзбекистон” университетини ташкил этиш департаменти бошлиғи Самариддин Шамсиев билан интервьюни юқоридаги видеоплеерда ёки QALAMPIR.UZ'нинг YouTube'даги расмий саҳифасида томоша қилишингиз мумкин. Қуйида эса суҳбатнинг матнли кўриниши билан танишасиз.\nШуҳрат Ҳалилов, мухбир: — “Янги Ўзбекистон” университети қайси йўналишлар бўйича талабаларга таълим беради?\nСамариддин Шамсиев, “Янги Ўзбекистон” университетини ташкил этиш департаменти бошлиғи: — “Янги Ўзбекистон” университети жорий йилнинг 23 июнь куни Ўзбекистон Республикаси Президентининг ПҚ-5158-сонли қарори билан Президент таълим муассасалари агентлиги қошида ташкил этилди.\nҚарорда университет учун катта эркинлик берилган бўлиб, мустақил ташкилот сифатида фаолият юритиши мумкин. Бу тизим ўзини оқлаган тақдирда, Ўзбекистондаги бошқа ОТМларга ҳам татбиқ қилинишига йўл очади. Бугун кўпчилик абитуриентлар университетдаги йўналишларга қизиқмоқда. 2020-2021 йиллар учун муҳандислик факультети очилди. Бу факультетда учта йўналиш бўйича қабул жараёнлари бошланган, булар: механика муҳандислиги, дастурий таъминот муҳандислиги ва кимё муҳандислиги. Нега айнан муҳандислик, деган саволлар ҳам бор. Ривожланаётган давлатларда технологиялар импорт қилинади. Бу тренд давом этади. Ривожланган мамлакатлар кашфиёт қилади ва у катта қиймат қўшилган ҳолда импорт қилинади. Aгар ўша давлатнинг ўзида илм-фан ривожланмаса, янги кашфиётлар қиладиган муҳандислар бўлмаса, ривожланиш ҳам суст даражада бўлади. Улар ривожланади, биз эса уларга етолмаймиз. Биз уларга яримтайёр маҳсулотларни сотаверамиз, лекин ускуналарни ясай олиш имконимиз йўқ. Бу давом этса, биз доим қарам бўлиб қоламиз. Шу сабабли ҳам муҳандисларга нисбатан талаб катта. Ўзбекистоннинг келажаги учун ҳам муҳандислар керак ва айнан “Янги Ўзбекистон” университети саноат инқилобини вужудга келтирадиган мутахассисларни етиштиришни мақсад қилган. “Янги Ўзбекистон” университети Президент таълим муассасалари агентлиги қошида очилди.\nAйнан мана шу каби ташаббуслар Президент томонидан амалга оширилмоқда. Фахрий ректор Волфанг Герман Ўзбекистонга келганда ҳам энг тўғри шакл танланганини алоҳида урғулаганди.\nШ.Ҳ.: — Маълумки, Ўзбекистонда барча ОТМларга кириш имтиҳонлари ва тест тузиш жараёнлари ДТМ билан ҳамкорликда олиб борилади. “Янги Ўзбекистон” университети эса Cambridge университети билан бирга ишлаши маълум қилинди. Бу ДТМга бўлган ишончсизликми ёки..?\nС.Ш.: — Юқорида айтганимдек, университетга том маънода эркинлик берилган. Селекция ишларида ҳам мустақилмиз. Хорижий университетлар билан ҳамкорликни йўлга қўйиш имконимиз бор. Президент мактабларидаги селекция ишлари ҳам айнан шу ҳамкорлар билан олиб борилади. “Янги Ўзбекистон” университети ҳам шу ишларнинг узвий давоми бўлган ҳолда селекция жараёнларини Cambridge билан амалга оширмоқда. Cambridge университети 140 дан ортиқ давлатда инглиз тилида имтиҳонлар ўтказади. Университетда ҳам таълим инглиз тилида бўлгани сабабли, тест саволлари инглиз тилида тузилган. Бугунги кунда дастурий таъминот ва механика муҳандислиги йўналишларига математика ва физика фанларидан имтиҳон бўлади. Кимё мухандислиги йўналишига эса кимё ва математика фанларидан имтиҳонлар бўлиб ўтади. Кириш имтиҳонларининг барчаси инглиз тилида ўтказилади. 8, 9, 10 ва 11-синф мактаб дарсликлари асосида Cambridge томонидан тайёрланган.\nШ.Ҳ.: — Имтиҳон ва таълим инглиз тилида бўлишини айтяпсиз. Бизнинг ўқувчилар бунга қанчалик тайёр?\nС.Ш.: — Бугунга қадар мингдан ортиқ ҳужжатлар топширилган. Қувонарлиси эса талабгорларнинг IELTS даражаси 7-7.5.\nШ.Ҳ.: — “Янги Ўзбекистон” университети ташкил этилиши билан биринчи навбатда унинг шартнома тўлови ҳақидаги гап-сўзлар тарқай бошлади. Дастлаб норасмий маълумот сифатида “Университетда таҳсил олиш 237 миллиондан зиёд бўлар экан” қабилида миш-мишлар тарқади. Кейинчалик, университет томонидан матбуот анжумани ташкил этилиб, университетнинг йиллик шартнома тўлови 50 миллион сўмни ташкил этиши маълум қилинди. 50 миллион сўм Ўзбекистон шароити учун кўп эмасми?\nС.Ш.: — Университет ҳали бу боради расмий рақамларни эълон қилгани йўқ. Дарҳақиқат, ижтимоий тармоқларда турли хил гап-сўзлар тарқади. Шу боис университет томонидан ОAВ учун матбуот анжумани ташкил этилди ва юқорида айтганимдек, шартноманинг тўлов миқдори ҳали тасдиқдан ўтмагани расман эълон қилинди.\nШ.Ҳ.: — Aйтайлик, шартнома тўлови йилига 5 минг AҚШ доллари этиб ҳам белгиланди. Бу ўзига хос табақаланишга олиб келмайдими? Яъни, ўртаҳол оила фарзандлари учун бу университет орзулигача қоладими? Ваҳолонки, оддий оилалар ичида ҳам иқтидорли, илм даражаси ўта юқори бўлган йигит-қизларимиз талайгина.\nС.Ш.: — 2021/22 ўқув йилида сиз айтган ижтимоий аҳволи ўрта бўлган иқтидорли йигит-қизларимиз учун грантлар тақдим этиш таклифини киритганмиз. Aслини олганда, ижтимоий лифт ҳар бир давлатда бир маромда олиб борилиши керак ва сиз айтганингиздек, ўртаҳол оила фарзандлари ҳам сифатли таълим олиш имкониятига эга бўлишлари лозим. Мисол учун, Президент мактаблари ҳам шу йўналишда фаолият олиб боради.\nШ.Ҳ.: — Таълим соҳаси бўйича халқаро олимпиада совриндорлари бўлган ёшлар учун алоҳида квоталар ажратилганми?\nС.Ш.:— Президентимиз қарорлари билан, таълим соҳасидаги халқаро олимпиада совриндорлари, юз фоизлик грант асосида университетимизда таҳсил олиш имкониятини қўлга киритишади. Олдимизга қўйган мақсадимиз – инновацион олийгоҳга айланиш. Бунда эса бизга хорижий ҳамкорларимиз бўлган Массачусетс технология университети, Мюнхен техника университетлари кўмаклашишади. Зеро, улар халқаро миқиёсдаги инновацион кашфиётлар маркази ҳисобланади. Уларнинг таъкидлашича, инновациянинг энг тўғри формуласи – бу ҳилма-хиллик.\nБизнинг фахрий ректоримиз бўлган жаноб Волфанг Германн Ўзбекистонга қилган ташрифида “Бу университет истеъдодларни излаб топувчи маскан бўлиши керак”, деб таъкидлади. Яъни, биз нефть, газ, олтин, рангли металлар орасидаги энг нодирларини танлаб олишимиз керак. Селекция ишлари тўғри йўлга қўйилган бўлиши лозим. Aгар биз ана шундай нодир истеъдодларни тўғри танлай билсак, келажакда улар нафақат юртимиз, балки бутун инсониятга нафи тегадиган мутахассис бўлиб етишишлари мумкин.\nШ.Х.: — Университет талабалари хорижий давлатларда амалиёт ўташи маълум қилинди. Бу қайси мамлакатлар ва жараён кимнинг ҳисобидан амалга оширилади?\nС.Ш .: — Хорижий ҳамкорларимиз билан бу борада музокаралар олиб бормоқдамиз. Яна ҳам аниқроқ айтадиган бўлсак, AҚШ ва Германияда. Сабаби асосий ҳамкорларимиз айнан улар. Бугунги кунда Германияда 150 дан ортиқ корхоналарнинг рўйхати шакллантирилди. Улар билан аста-секин ташқи алоқаларни йўлга қўя бошладик: университетимиз сиймосини танитиш, ёки “roadshow” услубини қўллаш, университетимиз ва талабалармиз хақида имкон қадар кўпроқ маълумот етказиш. Ҳозирда 4 та корхона билан музокараларни бошлаб юборганмиз.\nAмалиёт қайси маблағлардан амалга оширилишига тўхталадиган бўлсак, бирор хорижий ташкилот юртимизда ўз филиалини очадиган бўлса, уларда яхши раҳбар ва яхши иш бошқарувчи кадрларга эҳтиёж туғилади. Университет эса бу борада уларга тегишли тавсияларни беради ва хорижлик ҳамкорлар мазкур харажатларни қоплаб беришади. Aлбатта, энг фаол талабалар хорижда амалиёт ўташ бахтига муяссар бўлишади ҳамда маҳаллий корхоналар учун юртимиздаги керакли кадрларга айланишади.\nШ.Ҳ.: — “Янги Ўзбекистон” университети хорижлик талабаларни ҳам қабул қилиши мумкин, деган эълон тарқалди. Университет бунга қанчалик тайёр? Биз хорижлик талабаларга керакли билимларни бера оламизми?\nС.Ш.: — Ҳозирга қадар 50 дан ортиқ маҳаллий ва халқаро профессорлардан аризалар келиб тушмоқда. Ҳозирда биринчи ва иккинчи скрининг жараёнлари кетмоқда. Уларни саралаб, олиб келяпмиз. Одатда, ҳар бир профессорнинг ўз мактаби бўлади. Aлбатта, ўша профессорни олиб келганимиздан кейин, кўп хорижлик талабаларда қизиқиш, “Мана бу университетда мана бу профессор дарс бераркан. Ўша ерга бориб айнан шу модулни ўқийман”, деган мақсад пайдо бўлади. Бизда шароитлар чет эллик талабалар учун ҳам бир хил бўлади. Чет элда қандай таълим дастурлари мавжуд бўлса, бизда ҳам шу талабларга жавоб берувчи дастурлар бор. Бунга қатор хориждаги университетлар ёрдам бермоқда. Шунингдек, чет эллик профессорлар бу ерга келиб, дарс беришади.\nШ.Ҳ.: — Тушинишим бўйича университетда фақат хорижлик педагоглар дарс беради. Маҳаллий мутахассисларни учратмаяпмиз. Бу нимадан далолат? Ўзимизникиларга бўлган ишончсизликданми ёки уларнинг билим даражаси университетнинг талабига жавоб бермайдими?\nС.Ш.: — Йўқ, ундай эмас! Бугунги кунда биз тўрт нафар ватандошимизни ҳам танлаб олганмиз. Улар хорижда фаолият юритаётган ва Ўзбекистонга қайтиб, айнан мана шу университетга қизиқиш билдирган ватандошларимиздир. Улар ҳам ҳамкор университетларимиз қоидалари бўйича суҳбатдан, уч босқичли скринингдан муваффақиятли ўтишди ва шундан кейин биз уларни таклиф қилдик. ОАВ иштирокидаги матбуот анжуманида ҳам қатнашишди. Масалан, Кореядаги олимимиз Элёржон Жумаев ўз қизиқишларини ва таклифларини билдириб ўтди. Aйни дамда у университетда ўз фаолиятини бошлаш арафасида.\nШ.Ҳ.: — Бу университетда коррупцион ҳолатларга йўл қўйилмаса керак. Чунки сиз хорижий тажриба ҳақида гапиряпсиз. Бу борада назорат қандай олиб борилади?\nС.Ш.: — Бу масалага бизнинг ёндашувимиз қандай, дейдиган бўлсангиз, “zero tolerence”, яъни бу каби ҳолатларга тоқат қилинмайди. Aниқланган заҳоти, қаттиқ чоралар кўрилади. Чунки биз ички корпоратив муҳитимизни ҳам халқаро стандартлар ва ҳамкор университетлар ёрдами асосида ташкил этяпмиз. Университетнинг ичида қандай орган бўлиши керак ва у қайси вазифаларни ўз ичига олиши керак? Шу каби масалаларда бизга катта ёрдам беришмоқда. Шунингдек, инсон омили максимал даражада йўқотилган. Ўқув жараёнлари шаффоф. Улар ҳозирги кунда онлайн тарзда амалга оширилмоқда. Шу сабабдан ҳам бу каби ҳолатларга йўл қўйилмайди.\nШ.Ҳ.: — Ўзбекистондаги ОТМларда форма ва мутахассисликка оид бўлмаган фанлар масаласи мавжуд. Кўпчилик талабалар ортиқча фанларни олиб ташлаш тарафдори бўлишади. Бу жараён “Янги Ўзбекистон”да қандай бўлади?\nС.Ш.: — “Янги Ўзбекистон” университетида асосан ўша соҳа учун керак бўлган фанлар ўқитилади. Ушбу академик дастур ҳамкорларимиз томонидан ишлаб чиқилган. Шунингдек, Германиянинг Мюнхен университетида қандай фанлар ўтиладиган бўлса, айнан ўша фанлар Ўзбекистон учун ҳам мослаштириб берилган.\nБундан ташқари, бу университетда ҳамма бир хил формада бўлиши керак, деган талаб мавжуд эмас. Сабаби биз талабаларнинг эркинлигини бўғиб қўйишимиз мумкин. Биз инновацион муҳит ва кашфиётлар ҳақида гапиряпмиз. Бу эса ўзини эркин ҳис қилган талабалар билан боғлиқ. Қатор хорижий университетларда ҳам талабалар формаси бўйича қатъий талаб мавжуд эмас. Фақатгина қайсидир жиҳатдан этика ва кийиниш маданияти бор. Талабалар ўша нормаларни ва этикани бузмаса, уларнинг эркинлиги бўғилмайди.\nШ.Ҳ.: — Маълумки, қабул жараёнлари бошланган. Лекин, университет биноси ҳали битгани йўқ. Талабаларни бошқа университет биносида ўқиши уларнинг билимига таъсир қилмайдими?\nС.Ш.: — Таъсир қилмайди. Ҳозирда бизга Жаҳон иқтисодиёти ва дипломатия университетининг биноси ажратилган. Aйни дамда тайёргарлик ишлари олиб борилмоқда ва cентябрга қадар ётоқхоналаригача тайёр бўлади. Бу тарафлама муаммомиз йўқ. Aгарда ўзимиз учун ажратилган ҳудуд ҳақида сўрайдиган бўлсангиз, бу жараён босқичма-босқич амалга оширилади. Дунёнинг қатор университетлари ўқув биноси ҳам айнан мана шу тарзда босқичма-босқич қурилади. Сабаби, университетга келаётган ҳар бир профессорнинг лаборатория хоналарини жиҳозлаш бўйича ўз талаблари бор.\nШ.Ҳ.: — Сентябрдан ўқишни бошлайдиганлар учун жиҳозлар тайёрми?\nС.Ш.: — Aлбатта! Ҳамкорларимиз бизга уч ой олдин рўйхатларни беришган. Масалан, кимё ёки физика лабораторияси бўйича зарур жиҳозлар рўйхати мавжуд. Бунинг устида жамоамиз ишламоқда. Ўқув йилига барчаси тайёр бўлиши учун ҳозирлик кўрилмоқда. Бу борада биз муаммо кўрмаяпмиз.\nШ.Ҳ.: — Ўзбекистонда университет талабалари учун ётоқхона муаммоси бугун ҳам мавжуд. “Янги Ўзбекистон” университети бу борада қандай ечим таклиф қиляпти?\nС.Ш.: — Бизнинг ўқув биномизда ётоқхонлар бўлади. Aйни дамда уни лойиҳалаштириш ишлари олиб борилмоқда. Университетимизга нафақат ўзбекистонлик талабалар, балки хорижлик талабаларнинг келиши ҳам кутилмоқда. Юқорида айтганимдек, шароитлар олий даражада бўлмаса, биз рақобатбардош университет бўла олмаймиз. Шунинг учун ётоқхона университет биносининг ичида бўлади. Бу йил эса Жаҳон иқтисодиёти ва дипломатия университети биносидан керакли миқдорда ётоқхона ажратилган. Ҳозирги кунда улар таъмирдан чиқарилиб, ўқув йилига тайёрланмоқда.\nШ.Ҳ.: — Саноат соҳасида Ўзбекистон Марказий Осиёда етакчи, десак муболаға бўлмайди. Aйтайлик, Aндижонда “UzAuto” ёки Самарқандда “SamKochavto” заводлари мавжуд. У ерда асосий мутахассислар хориждан келган. Келажакда "Янги Ўзбекистон" университетини битирган талабалар ўша мутахассисларнинг ўрнини эгаллай оладими?\nС.Ш.: — Aлбатта, бизнинг мақсадимиз ҳам шу! Хабарингиз бор, юртимизда жуда катта заводлар, гигант корхоналар, саноат-ишлаб чиқариш объектлари қурилмоқда. Унинг ичида жуда мураккаб ускуналар жойлашган. Ҳозирги кунда биз ушбу ускуналарни сотиб оляпмиз. Баъзида сотиб олган пайтимизда ўша ускуна ишламай қолса, мутахассислар чет элдан жалб қилинади. Кўп ҳолларда Россиядан, AҚШдан, Германиядан ва Қозоғистондан жуда катта маблағлар эвазига мутахассислар олиб келинади. Бу эса жуда катта харажат дегани. Aгар бизнинг битирувчиларимиз шу ишларни қила олса, харажатлар қисқаради. Бизнинг мақсадимиз ҳам шуки, чет эллик мутахассисларга эҳтиёж қолмасин.\nЭслатиб ўтамиз, "Янги Ўзбекистон" университетига қабул жорий йилнинг 15 августигача давом этади.\n22 Сентябрь 15:47 45422\n23 Сентябрь 16:54 34263\n24 Сентябрь 07:41 27114


17.03.2018 Муаллиф Маъмура АБДУРАХИМОВА\nФарғона шаҳридаги “Файз” тўйхонасида 18-25,26-40 ёшгача бўлган эркаклар ўртасида “Ўзбекистон Қуръон мусобақаси-2018” танловининг вилоят босқичи бўлиб ўтди. Ҳудудий босқичларда 700 нафар иштирокчидан 37 нафари саралаб олиниб уларнинг маҳоратлари ҳифз ва тиловат йўналиши бўйича синовдан ўтказилди.\nБайрамона безатилган, тадбир мазмунига мос равишда тарғибот воситалари билан жиҳозланган муҳташам мажмуада мингдан зиёд тингловчилар йиғилдилар.\nМусабоқада ҳифз йўналишида 18-25 ёшгача бўлганлар орасида биринчи ўрин Бувайда туманидан Муҳаммадисо Маҳмудов, 26-40 ёшгача Қўқон шаҳридан Муҳсинжон Содиқовга насиб этди. Тиловат йўналишида шу ёшлилар ўртасида Ёзёвон туманидан Муҳаммадамин Каримов, Қува туманидан Расулжон Йўлдошев биринчи ўринни қўлга киритдилар.\nИштирокчилар ва ғолиблар қимматбаҳо совғалар билан тақдирландилар, биринчи ўрин соҳиблари мусобақанинг республика босқичига йўлланма олдилар.\nМусобақада вилоят ҳокимининг ўринбосари Қ.Имомов иштирок этди ва қатнашчиларга вилоят ҳокимлигининг совғаларини топширди.\nШу куни мусобақа ташкилотчи ҳомийлари томонидан Қуръон ўгитларига амал қилган ҳолда Фарғона шаҳридаги “Болалар уйи” ва “Мурувват уйи” тарбияланувчиларига 9 млн. сўмлик маиший ашёлар ҳадя қилинди.\n« Муборак кунлар шукуҳи\nҲуқуқий ахборот муҳофазаси »


Ашҳобод ва Теҳрон маҳбусларни алмашдилар\nОзарбайжонга йўл олишидан аввал Эрон президенти Ҳасан Роуҳоний 27 март куни Туркманистон пойтахтида бўлиб, икки томонлама ҳамкорлик масалаларини муҳокама қилди.\nЭрон томони бу расмий ташрифни минтақа мамлакатларида кенг нишонланадиган Наврўз байрамига боғлади. Учрашувда Эрон президенти Роуҳоний янги йилдаги илк ташрифини Ашҳободга амалга оширгани таъкидланди. Мазкур ташриф чоғида Теҳрон ва Ашҳобод ўртасида 10дан ортиқ Битим имзоланди.\nТуркманистондан сўнг Озарбайжонга сафар қилган Роуҳоний 29 март куни Теҳронга қайтиб келди. Ўша куни Эрон-Туркманистон чегарасида маҳбуслар алмашинилди. Туркманистон Эронга 283 нафар эронлик фуқарони топширди, Эрон ҳам Туркманистон фуқароларини қайтарган. Эронга қайтарилганларнинг кўпчилиги Гулистон вилоятида истиқомат қилиб келишган.\nЭслатиб ўтамиз, бундан аввал Эрон ва Туркманистон газ савдоси туфайли бир бирларини халқаро судга бериш билан таҳдид қилишган эди. Эрон Туркманистонни газ нархларини оширишда, Туркманистон эса Эронни қарзларни қайтармасликда айблаб чиққан.\nБироқ, Роуҳонийнинг Ашҳободга ташрифи мобайнида Эрон матбуоти Туркманистон президентининг Форс кўрфазидаги Эрон билан муносабатлари яхши бўлмаган мамлакатлар бўйлаб сафаридан сўнг Руҳонийнинг Ашҳободга ташрифи икки мамлакат ўртасидаги алоқалар изга тушиб борганидан далолат эканлиги ҳақида ёзди.


24 август 2019, Тошкент вақти: 09:17\nҚозоғистоннинг Атирау шаҳридаги Жулдиз-2 микрорайонидаги мусулмонлар қабристонидан ўзбекистонлик аёлнинг жасади топилди.\nSputnik нашрининг 11 февралда билдиришича, Атирау вилоят полицияси бошлиғи Аян Дуйсембаев бу ҳақда аҳоли билан учрашуви пайтида маълум қилди.\nДуйсембаевга кўра, ўзбекистонлик аёл кўкрак қафаси қисмига пичоқ санчилгани ортидан ҳалок бўлган.\n“Аёлни ўлдирганликда гумонланган шахс қўлга олинди. Тергов манфаатларидан келиб чиқиб, бошқа маълумотлар ҳозирча берилмайди”, деди полиция бошлиғи.\nХабарда айтилишича, ўзбекистонлик аёлнинг адёлга ўралган жасади 26 январь куни топилган.


Билим бало-қазони чекинтиради\nВилоятимиз марказида “Замонавий босқичда травматология ва ортопедиянинг долзарб масалалари” мавзуида халқаро илмий-амалий конференция ўтди. Вилоят ҳокими Жансейит Туймебаев иштирок этган анжуманга АҚШ, Германия, Россия, Польша, Ўзбекистон ва бошқа 10та хорижий мамлакатдан вакиллар келишди.\n– Мамлакатимиз сўнгги йилларда тиббиёт соҳасида улкан ютуқларга эришгани аён, – деди минтақа раҳбари ўз сўзида. – Давлат раҳбарининг ташаббуси билан 2015-2019 йилларга мўлжалланган “Саломатлик” дастури ишлаб чиқилди ва амалга оширилмоқда. Соҳани молиялаштириш кучаймоқда, шифохоналар ва касалхоналарнинг моддий-техника аҳволи яхшиланмоқда. Врачлар етакчи клиникаларда малакаларини оширмоқдалар.\nКонференция давомида травматология ва ортопедия соҳасида турли инновациявий технологияларни қўллаш, аҳолиси сийрак ҳудудларда беморларга кўмак кўрсатиш йўллари муҳокама қилинди. Айни вақтда шифокорлар кўп йўл қўяётган камчиликлар ва хатолар ўртага ташланди.\n– Анжуман давомида кўп нарсаларни ўргандим, – деди журналист билан суҳбатда Сайрам туманининг таниқли травматологи А. Ўсмонов. – Замонавий билимлар шаҳарда ҳам, туманларда ҳам керак. Кўрган-билганларимдан амалиётимда фойдаланаман.\nШу ернинг ўзида етакчи фармацевтика корхоналари анжуман иштирокчиларига ўзларининг энг сўнгги кашфиётлари асосида ишлаб чиқарилган маҳсулотларини намойиш этдилар. Улар қаторида Marai каби маҳаллий ишлаб чиқарувчилар ҳам, Abdi Ibrahim Global Farm каби қўшма корхоналар ҳам борлиги кўзни қувонтиради. Фармацевтлар ташкил этган кўргазмада доривор гиёҳлар ёрдамида куйишни даволовчи пластирлар, танасининг катта қисми куйганларни ўрашга мўлжалланган ҳимояловчи қоплама-кўрпалар, бошқа кўплаб маҳсулотлар бор. Уларнинг ҳаммаси фалокат юз берган тақдирда инсон ҳаётини сақлаб қолишга хизмат қилади.\nВилоятимизда соғликни сақлашга катта эътибор қаратилмоқда. Шифохоналар ва касалхоналарнинг моддий имкониятлари тобора кенгаймоқда, мутахассисларнинг малакаси ошгач, авваллари фақат пойтахтда амалга оширилган амалиётлар бугунги кунда вилоятимиз марказида ҳам ўтказилмоқда.\nСўнгги етти йил ичида аҳолининг ўртача умр ёши 69дан 72гача кўтарилди. Оналар ва гўдаклар ўлими ҳоллари тобора камайиб бормоқда.\n“Жанубий Қозоғистон” мухбири, 2017-10-06, 20:37 134


ЎзА - Таълим тизими ходимлари тест синовлари топширмоқда\nТаълим тизими ходимлари тест синовлари топширмоқда\nГулистон шаҳрида Сирдарё вилояти халқ таълими тизимидаги раҳбар кадрлар ва ходимлар билимини текшириш мақсадида тест синовлари ўтказилмоқда.\nХалқ таълими вазирлиги, Давлат тест маркази, Таълим сифатини назорат қилиш давлат инспекцияси ҳамкор ҳамкорлигида жорий йилнинг 7 октябрь куни бошланган тест синовларида 1 минг 800 нафар ўқитувчи ва методистлар иштирок этди.\nБу ҳақда Халқ таълими соҳасида ахборот-коммуникация технологияларини ривожлантириш маркази ахборот хизмати хабар берди.\nВилоятдаги мавжуд 309 та умумий таълим мактабларида таҳсил олаётган 155 минг ўқувчига 12 минг 500 нафар педагог таълим-тарбия бераётир.\nПрезидентимиз томонидан халқ таълими тизимини ислоҳ қилиш бўйича белгиланган вазифалар ижросини таъминлаш мақсадида юклатилган вазифалар ижроси доирасида вилоятда бир қатор ишлар амалга оширилмоқда.\nВилоятдаги таълим муассасаларида таълим-тарбия сифатини ошириш бўйича “Йўл харитаси”да кўзда тутилган мактаблардаги реал ҳолат ва ўқитувчиларнинг билим даражаларини ўрганиш ишларига алоҳида эътибор қаратилмоқда.\nЖорий йилнинг 3 октябридан буён республика Таълим сифатини назорат қилиш давлат инспекцияси томонидан вилоятдаги умумтаълим мактабларида таҳсил олаётган ўқувчиларининг билим даражаси баҳоланиб борилмоқда. Шу кунга қадар инспекциянинг ишчи гуруҳи томонидан вилоятдаги мактабларнинг 43,7 фоизи ёки 135 таси ўрганиб чиқилди.\nГулистон шаҳридаги “Алпомиш” спорт мажмуасида ўтказилаётган очиқ, ошкора ҳамда хавфсизлик тўлиқ таъминлаган ҳолда фанлар кесимида мавжуд бўлган тестлар базаси асосида вилоят халқ таълими бошқармаси ҳамда туман ва шаҳар халқ таълими бўлимлари ходимлари, мактаб директорларининг раҳбарлик қобилияти, бошқарув маҳорати, методистлар ҳамда ўқитyвчиларнинг тегишли фанлар бўйича билимларини аниқлаш бўйича тест синовларини белгиланган жадвал асосида 3 сменада ўтказилиб, ҳар бир сменага 600 нафар ўқитувчи қамраб олинди.\n– Тест синовлари ўтказилаётган “Алпомиш” спорт мажмуаси шахсни идентификация қилиш воситалари, видео кузатув ҳамда алоқа тўлқинини тўсувчи қурилмалар билан жиҳозланиб, улар тўла ишчи ҳолатига келтирилди, – дейди вилоят халқ таълими бошқармаси бошлиғи А. Абдураҳмонов. – Синовлар ўтказиладиган бинолар етарли миқдорда бир ўринли стол ва стуллар, зарур техника воситалари билан жиҳозланиб, назорат хизмати постлари ташкил этилди. Мазкур тест синовлари орқали вилоятимиз педагогларининг билим даражаси аниқланиб, тестларнинг натижаларига қараб баъзи бунга зарурати бўлган ўқитувчиларимиз учун малака ошириш сабоқлари белгиланади. Ушбу синовларни ўтказишдан кўзланган асосий мақсад – Давлатимиз раҳбари томонидан Сирдарё вилоятини таълим сифати жиҳатдан республикада намунали ҳудудга айлантириш бўйича билдирган ташаббуси ижросини таъминлашдир. Шунингдек, вилоятдаги таълим муассасаларида таълим-тарбия сифатини ошириш бўйича “Йўл харитаси”да кўзда тутилган мактаблардаги реал ҳолат ва ўқитувчиларнинг билим даражасини янада юксалтиришдир.\nСиновлар жорий йил 13 октябрь куни якунланиб, ушбу жараёнда вилоятдаги халқ таълими тизимида фаолият юритаётган барча 12 минг 506 нафар педагоглар тўлиқ қамраб олиниши кўзда тутилган.


ЭФТАЛИЙЛАР СУЛОЛАСИ « Ўзбекистон Халқ Ҳаракати\nЭфталийлар (оқ хунлар) — ўрта асрларда яшаган қадимги туркий кўчманчи халқ (IV—VI аср). Эфталийлар хозирги Ўрта Осиё, Афғонистон ва шимоли Ҳиндистонда улкан туркий анъанларга асосланган империя тузишган. Ҳиндистондаги Гупта империясига қарши бир неча бор юришлар қилишган.\nЭфталийлар сўзи асли юнонча бўлиб Визнатияликлар уларни шундай деб аташган. Уларнинг ҳақиқий номи Оқ Хунлар бўлган ва улар қадимги туркий халқлардан бири бўлишган.\nЭфталийлар давлати парчаланиб кетган ҳудудининг бир қисмида ташкил топган. Аҳолисининг асосий қисми деҳқончилик билан машғул бўлган, қолгани эса кўчманчи чорвачилик ҳаёт тарзини давом эттирган. Эфталийлар тўғрисидаги дастлабки маълумотлар ёзма манбаларда 457 йилдан буён, яъни уларнинг подшоси Вахшунвар Чағаниён, Тохаристон ва Бадахшонни ўзига бўйсиндирганидан сўнг қайд этила бошлаган. Турли манбаларда Эрон сосонийлар давлати билан эфталийлар ўртасидаги бўлиб ўтган жангу жадалларнинг ёрқин, бироқ бир-бирига зид манзараси тасвирланган. Сосонийлар подшоси Перўз эфталийлар давлатининг тобора кенгайишидан хавфсираб, уларга қарши ҳарбий ҳаракатлар бошлаб юборади, бироқ асирга тушиб қолади. Сосонийлар подшоси ёрдам сўраб Византияга мурожаат қилади ва кўчманчилар ҳуружи бу давлат учун ҳам таҳдид эканини уқтиради. Византия ҳукмдори товон тўлаб, Перўзни тутқинликдан холос этади. Перўз эфталийларга Толликон чегара шаҳрини топширишни ваъда қилади, бироқ ўз ваъдасини устидан чиқмай, иккинчи марта ҳарбий юриш уюштиради. Перўз бу сафар ҳам мағлубиятга учрайди ва эфталийларга ўзининг гўдак ўғлини тутқун этиб қолдиради ҳамда икки йил давомида катта товон тўлаб туради. 484 йили Перўз ўзининг учинчи ҳарбий юришини амалга оширади. Бу гал у ўз қўшини билан бирга эфталийлар тайёрлаган махсус бўри ўрасига тушиб қолиб ҳалок бўлади. Эфталийлар Перўз қўшинини батамом тор-мор қилгач, Эрон халқи зиммасига катта миқдорда ўлпон тўлаш мажбуриятини юклатадилар ҳамда Марв шаҳрини ишғол этадилар. Сўнгра улар Кобул водийси ва Панжобни эгаллашади, Қорошор, Кучу, Қашқар ва Хотанни истило қилишади. Шу тариқа улар Марказий Осиё, шарқий Эрон, Ҳиндистоннинг шимолий қисми ва Шарқий Туркистонни ўз ичига олган ягона қудратли давлат барпо этадилар. Ўз болалигини эфталийлар қўл остида тутқунликда ўтказган Перўз ўғли Каваде замонида Эрон эфталийларга ўлпон тўлашда давом этган. Византиялик тарихчи Прокопиянинг қайд этишича, эфталийлар “ягона подшо томонидан бошқарилган ва ўзаро ҳамда қўшни давлатлар билан бўлган муносабатларда византияликлар ва форслардан қолишмаган ҳолда адолат мезонига амал қилишган”. “Ипак йўли” эгалари бўлган эфталийлар халқаро савдода фаол иштирок этишган. Улар Эрон, Византия, Ҳиндистон ва Хитой билан савдо-сотиқ қилишган. Эфталийларнинг Перўз аскарларига қарши урушига оид эпик ривоятлар “Шоҳнома” асарида келтирилган.\nАсарнинг эфталийлар подшоҳи Гатферд ҳақидаги ҳикоятида эфталийларнинг туркий халқларга қарши кураши акс этган. Академик В.Бартолднинг тахмин қилишича, Гатферд тимсолида Византия манбаларида келтирилган тарихий шахс – Катулфни кўриш мумкин. Катулф подшо томонидан ўз хотинига етказилган ҳақорат учун интиқом бахонасида Эронга қочган. Эфталийлар кўплаб халқларни сиёсий жиҳатдан бирлаштиришган ва бу ҳол мазкур давлат таркибида кўпгина диний йўналишлар ва мазҳаблар мавжуд бўлганини изоҳлайди.Расмий давлат дини- Тангричилик бўлган. Зардуштийлик ва Буддавийлик ҳам кенг тарқалган.\nV асрнинг ўрталарида диёримизга шиддат билан кириб келган бу янги кўчманчи аҳоли ёзма манбаларда эфтал, хафтал, хайтал деган номлар билан тилга олинади. Эфталийлар, уларнинг этник таркиби, давлат ташкил этишлари хусусида тарихий манбаларда турли хил қарашлар мавжуд. Рим ва Византия тарихчилари Мартселин (ИВ аср), Прокопий Кесарийский, Феофан Византийский (VI аср), арман тарихчилари Лазар Парбский (V аср), Фавст Бузанд (IV аср), хитой солномаларидан Бей-ши (VI аср) берган маълумотлар шулар жумласидандир. Масалан эфталийлар Хитой манбаларида «и-да », « с-да », арманларда идал, хептал, арабларда ҳайтал, Сурия ва лотин манбаларида эптал, абдал деб номланади. Бундай турлича атамалар ҳар бир тил ва ёзувнинг ўзига хос хусусиятларидан келиб чиққан. Рус ва Византия тарихчиларининг аксарияти эфталийлари туркий қабила-массагетларнинг сўнгги бўғиндан келиб чиққан деб фикр билдирадилар. Муқаддас « Австо »да эса улар татлар номи билан тилга олинади. Ф. Византийский эса эфталлар номини V асрнинг иккинчи ярмида подшохлик қилган Вахшунвор Эфталон номи билан боғлайди. Бироқ нима бўлганда ҳам шу нарса фактки, Эфталийлар Туркистон минтақасида яшаб келган туркий қавмлардандир.. Қисқа вақт ичида Чағониён, Тохаристон ва Бадахшон бўйсундирилади. Бир зарба билан Суғдда хиёнийлар ҳукмронлиги барҳам топади. В асрнинг 50-йилларида Эфталлар давлати ниҳоятда кучаяди. Ҳатто улар ўзаро алоқа ўрнатиш мақсадида 456 йилда Хитойга элчи юборадилар. Эфталларнинг тобора кучайиб бораётган тажовузидан хавфсираган сосонийлар уларга қарши юриш қилади. Икки ўртадаги) жанг-у жадаллар Перўз ҳукмронлик қилган даврда (459-484 айниқса авжига чиқади. Сосонийлар шоҳи эфталларга қарши уч марта юриш қилади. Дастлабки жанглардаёқ у мағлубиятга учраб, асир тушади. Византия императори Зенон томонидан юборилган ўлпон эвазига у асирликдан озод этилади. Бир оз вақт ўтгач, иккинчи марта эфталларга қарши қўшин тортади. Перўзнинг иккинчи юришида иттифоқдош Византиянинг элчиси иштирок қилади. Иккинчи юриш ҳам муваффақиятсиз тугайди. Иккинчи марта асирликка олинган Перўз 30 хачир ўлпон тўлаш мажбуриятини олади. Бироқ унинг деярли бўшаб қолган хазинасидан фақат 20 хачирга юк бўладиган маблағ топилади, холос. Шоҳнинг Кубод исмли ёш ўғли эфталлар юртига гаровга юборилиб, Перўз тутқунликдан озод этилади. Икки йил давомида эфталларга катта ўлпон тўлаб турилади. Ўлпонни шоҳ аҳоли бошига оғир солиқ солиш йўли билан тўплайди.\nБелгиланган ўлпонни тўлаб бўлгач, Перўз эфталлар билан алоқани яхшилашга ҳаракат қилади. Улар билан қуда-андачилик ипини боғлаш мақсадида, рақибига синглисини хотинликка таклиф этади. Эфталларнинг илтимосига биноан 300 нафар ҳарбий мутахассислар юборилади. Аммо эфталлар ҳокими Кунха Эрон мутахассисларининг бир қисмини ўлдиришга, қолганларини эса уриб майиб қилишга буюради. Чунки шоҳ синглиси ўрнига чўрилардан бирини юбориб, эфталлар ҳукмдорининг иззат-нафсига теккан ва бундай ҳийла-найранги билан уни ниҳоятда ранжитган эди. Шу боисдан Перўз 484-йилда эфталларга қарши учинчи марта юришга отланади. Бу галги уруш сосонийлар шоҳининг ҳалокати билан тугайди. Марв ишғол қилиниб, Эрон устига жуда оғир ўлпон юкланади. Гарчи Перўз ворислари Кубод (488- 531), Анушервон (531-579) ҳукмронлик қилган даврларда эфталлар билан муносабатлар анча юмшаб тинчлик тусини олган, ҳатто айрим вақтларда Византияга қарши эфталларнинг иттифоқдоши сифатида ҳаракат қилинган бўлса-да, аммо сосонийлар йил сайин кумуш ҳисобида муайян божни муттасил тўлаб туради.\nШундай қилиб, V асрнинг иккинчи ярми ва ВИ асрнинг бошларида Ўрта Осиё, Шарқий Эрон, Шимолий Ҳиндистон ва шарқда Туркистон ерларини бирлаштирган илк ўрта асрларнинг янги қудратли Эфталлар давлати ташкил топади. Гарчи бу давлат сиёсий жиҳатдан Кушон подшолигига нисбатан унчалик мустаҳкам бўлмаса-да, аммо майдони жиҳатидан ундан катта эди. Бу буюк давлат Шарқ мамлакатлари, айниқса Ўрта Осиё халқлари тарихида муҳим рол ўйнади.\nЭфталийлар ҳукмдори Вахшунвор Эфталон 457- йилда Чағаниён (ҳозирги Сурхон ерлари) Тохаристон ва Бадахшонни ўзига бўйсундиради. Сўнгра Эфталийлар Суғдда ҳам мустаҳкамланиб олади. Улар кўп ўтмай ўз ҳудудий ерларини кенгайтиришда давом этиб, Кобул ва Панжоб водийсини, Кучу, Қашқар ва Хутонни (Шарқий Туркистон) забт этадилар. Хуллас, улар аввалда Кушолар сулоласи эгаллаган ҳудудларни бирин-кетин қўлга киритиб, ўз сиёсий ҳокимиятини янада мустаҳкамлайдилар.\nЭфталийлар бор неча бор бир неча бор ўзларининг ғарбий-жанубдаги қўшниси ва энг кучли рақиб – Эрон сосонийлари билан ҳам урушлар олиб борадилар. Хусусан Эрон шохи Перўз билан бўлган урушларда уларнинг қўли баланд келиб, Эрон ҳукмдори икки бор асрликка тушади. Катта тўлов ва мажбуриятлар ўрнига аранг кутилган Перўз ўғли Ковадни узоқ муддат Эфталийларга гаровга беришга мажбур бўлади. Перўздан сўнг ҳокимиятга келган ивад 94880551) даврида ҳам Эрон Эфталийларга хирож тўлашга мажбур бўлган. ВИ аср бошларига келиб Эфталийлар сулоласи шу қадар кучайиб кетдики, улар 502-йилда Вазантияга ҳам юриш қилиб, унга катта талофат етказадилар. 506- йилда икки ўртада тузилган сулх шартномаси бўйича Эфталийлар Вазантиядан катта миқдорда ўлжа олиб қайтганлар. Коваднинг ўғли Хусрав I Ануширвон ҳам 554- йилга қадар Эфталийларга ҳар йили хирож тўлаб турган. Кейинроқ Турк хоқонлигининг Эфталийларга берган кучли зарбаси натижасидагина Эрон Эфталийлар таъсиридан қутилишга муваффақ бўлган.\nЭфталийлар даврида давлат якка ҳукмдор томонидан бошқарилган, бироқ тахт отадан болаг а қолмай, сулоланинг энг лойиқ деб топилган кишисига берилган. Мамлакатни марказий ҳокимлар ноиблар орқали идора этган. Давлатни бошқариш қонун-қоидалари бўлган. Мамлакарт лашкарини асосан отлиқ аскарлар ташкил этган.\nЭфталийлар даврида аста-секин ерга эгалик қилиш тартибида янгича муносабатлар шаклланад бошлади. Бу даврга келиб синфий табақаланишнинг кескин кучайиши орқасида айрим мулкдорларнинг мавқеи кўтарилиб, улар жамоанинг оддий аъзоларини ўз қўл остига киритиб, мулкларини улар ҳисобига кенгайтириб бирганлар. Ўзининг чек еридан ажралиб, бу хил мулкдор деҳқонлар таъсирига тушиб, уларнинг ерларида ишлашга мажбур бўлган кишилар кадиварлар, яъни ижарадорлар деб аталган. Шунингдек эркин жамоа асосида деҳқончилик қилувчи аҳоли – кашоварзлар ҳам мавжуд эди. Кадиварлар бой деҳқонлар фойдасига маълум тол`ив ва мажбуриятлар асосида ишлаб берганлар. Шу билан биргаликда бу давлатга ҳали патриархад-қулчилик муносабатларининг қолдиқлари ҳам мавжуд эди. Чунончи, бой деҳқонлар мулкларида жуда кўплаб кўллар бўлганлиги, улардан турли юмушларда кенг фойдаланилганлиги тарихий манбаларда тилга олинади.\nБу даврда Эрон ва Турон ҳудудларида зиддиятлар кучая борди. Йирик мулкдорлар, зодагонлар зулми ва асоратининг ортиши, аҳоли қуйи табақалари ҳуқуқининг поймол этилиши, уларнинг аёвсиз эксплуотатсия қилиниши пироварида ижтимоий адолат ва ҳаққоният йўлидаги халқ ҳаракатлари, ғалаёнларининг юзага келишига сабаб бўлди. ВИ аср биринчи чорагида юз берган Маздак қўзғолони бунинг яққол ифодасидир. Маздакчилар « З » ҳарфи билан бошланадиган 4 нарсанинг аҳоли ўртасида тенг баҳам кўрилишини ёқлаб чиққандилар : Замин (ер), Зар (олтин бойлик), Зўрлик (куч-ҳокимият) ва Зан (хотин). Маздакчилар илгаи сурган бу хил ғоялардан шуни англаш мумкинки, улар ижтимоий адолат тушунчасини биринчи ўринга қўйиб, бунда ер-мулк, бойликларни аҳоли ўртасида баровар тақсимлаш талабини илгари сурганлар. Улар давлат ҳокимияти томонидан фуқароларнинг даҳлсизлиги ва қонуний ҳуқуқларни ҳимоя қилинишини, аёллар тенглигини ёқлаганлар. Бироқ, ўша даврда синфий табақалаништобора кучайиб, мулкий тегсизлик авж олаётган бир пайтда маздакчилик гўяларини тантана қилиш ёхуд ҳаётга тадбиқ этилиши мумкин эмас эди. Шу боис ҳам Маздак қўзғолони тез орада ҳукмрон тузум кучлари томонидан бостирилди. Маздак ва унинг кўплаб тарафдорлари қўлга олининб қатл этилди. Шунга қарамай Эрон ва Турон аҳолисининг кенг қатламлари орасида маздак ғоялари узоқ ват сақланиб, уларнинг ҳақ, адолат йўлидаги курашларига хизмат қилди.\nЭфталийлар даврида аҳолининг бир қисми кўчманчи чорвадорлар бўлиб, улар чорвачилик, йилқчилик билан шуғулланган. Сув хавзаси, дарё бўйларига яқин ҳудудларда деҳқончилик ривож топиб борди. Жумладан, Хоразм, Суғд, Чағаниён ва Тошкент воҳасида деҳқончилик маданияти салмоқли ўрин тутган. Дарғом канали, Эски Ангор, Занг каналлари сингари сув иншоотлари деҳқончилик тармоқларини ривожлантиришга хизмат қилган.\nБу даврда янги типдаги кўркам ва гавжум шаҳар-қалъалар вужудга келади. Хоразмдаги Беркутқалъа, Бозорқалъа, Тошкентдаги Оқтепа шулар жумласидандир. Бир неча оилалардан ташкил топган мазкур манзилгоҳлар қалин пахса деворлар билан ўралган.\nЭфталийлар даври маданияти хусусида гап борганда шуни қайд этиш лозимки, бу пайтларда ўлкада жуда кўп моддий ва маънавий йодгорликлар бунёд этилади. Бу даврнинг моддий маданиятига оид йодгорлик сифатида Хоразмдаги Тупроқалъа тўғрисида маълумот келтириб ўтиш жоиздир. Унинг тузилиши тўғри бурчакли бўлиб (500 х 360м), гумбазсимон йўлакли ва буржли мудофаа билан ўралган.\nШунингдек, Эфталийлар даври қўшиқлари ва эпослари Фирдавсийнинг машҳур « Шоҳнома »сида ҳам ўз ифодасини топган. Эфталийларда кишилар турли динларга эътиқод қилганлар. Энг кенг тарқалаган дин-зардуштийлик билан бир қаторда будда дини ҳам анча расм бўлган. Хуллас Эфталийла даврида ўлкамиз одамлари ўзига хос бой маданий ва маънавий турмуш тарзини яратиб, ундан баҳраманд бўлишга ҳаракат этганлар. Айни чоғда улар ўзларидан кейинги авлодлари учун ҳам муносиб из қолдирганларки, бунга уларнинг даврига оид турли ҳудудлардан топилган кўплаб ноёб топилмалар, асори атиқалар гувоҳдир.


Покистонда жума намози пайтида масжидга ҳужум қилинди\nПокистоннинг Пешовар шаҳридаги Имомия масжидига 13 февралда жангарилар томонидан қилинган ҳужум оқибатида камида 19 одам ҳалок бўлди.\nРасмий хабарда айтилишича, жангарилар шиа масжидига жума намози пайтида ҳужум қилган. Улар намозхонларга қарата аввал гранаталарни отган, кейин эса автоматдан ўқ узган.\nМазкур ҳужум учун масъулиятни Толибоннинг Покистондаги гуруҳи ўз зиммасига олди. Покистонда сўнгги йилларда диний зиддият асосида юзага келаётган зўравонликлар кўпаймоқда.


Хитой авиаташувчи кемаси Сариқ денгиздаги машғулотларда иштирок этди\n12:09 / 24.12.2016 8717\nХитойнинг биринчи авиаташувчи кемаси "Ляонин" икки ҳафтада иккинчи марта Сариқ денгиздаги машғулотларда иштирок этди, деб хабар бермоқда Хитой мудофаа вазирлиги.\nВазирлик маълумотларига кўра, "Ляонин" бошчилигидаги бир нечта ҳарбий кемалардан ташкил топган авиаташувчи зарба берувчи гуруҳ 23 декабрда Сариқ денгизнинг акваторияларидан бирида машғулот ўтказди. Машғулотлар вақтида гуруҳ акваторияни кесиб ўтган, "Цзянь-15" (J-15) қирувчи самолётлари эса машғулот парвозлари бажарган.\nВазирликда таъкидланишича, Хитой ҳарбий-денгиз кучларининг машғулотлари йиллик режага биноан ўтган.\nЎтган ҳафтада "Ляонин" Сариқ денгизнинг шимолий қисмидаги Бохай кўрфазида машғулотда иштирок этганди. Бу кема отиш билан ўтган биринчи ҳарбий-денгиз машғулотлар бўлган.\n"Ляонин" кемаси Украинадан 1998 йилда сотиб олинган ва охиригача қуриб битказилмаган "Варяг" крейсери негизида қурилган. Уни авиаташувчи крейсерга айлантириш бўйича ишлар Далянь шаҳрида 2005 йилда бошланган. Кема биринчи марта 2011 йил ноябрда синовлардан ўтказилган.


Rishton.uz - ТУМАН КЕНГАШИНИНГ НАВБАТДАГИ СЕССИЯСИ БЎЛИБ ЎТДИ\n2021-02-25 20:30:17 58\nБугун Халқ депутатлари Риштон тумани Кенгашининг навбатдаги ХХ-сессияси бўлиб ўтди.\nБугунги сессияда халқ депутатлари туман Кенгаши депутатлари, сектор раҳбарлари, туман ҳокимининг ўринбосарлари, сиёсий партиялар раҳбарлари, ташкилотлар раҳбарлари, ёшлар етакчилари ва оммавий ахборот воситалари вакиллари иштирок этишди.\nСессияни халқ депутатлари туман Кенгаши раиси, туман ҳокими Суфхонжон Солиев очди ва олиб борди.\n«Маҳаллий давлат ҳокимияти тўғрисида»ги Ўзбекистон Республикаси Қонунининг 17-моддасига асосан сессия котиблигига 6- А. Жомий сайлов округидан сайланган туман Кенгаши депутати Асроржон Ҳикматов сайланди.\nСессия кун тартибида, Ўзбекистон Республикаси Президентининг “2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Ёшларни қўллаб-қувватлаш ва аҳоли саломатлигини мустаҳкамлаш йили”да амалга оширишга оид Давлат дастури тўғрисида” шу йил февралдаги ПФ-6155-сонли Фармони ижроси юзасидан ҳудудий “Йўл хариталар”ни тасдиқлаш масаласи маҳаллий кенгаш депутатлари иштирокида кўриб чиқилди.\nКун тартибидаги масала юзасидан туман ҳокимининг молия иқтисодиёт ва камбағалликни қисқартириш бўйича биринчи ўринбосари Азизжон Мустафақуловнинг ахбороти тингланди.\nХалқ депутатлари туман Кенгашининг бугунги сессияси кун тартибидаги масалалар тўлиқ кўриб чиқилгач, депутатлар томонидан қизғин музоракалар олиб борилди.\nШу билан Халқ депутатлари туман Кенгашининг навбатдаги йигирманчи сессияси ўз ишини якунлади.


Chevrolet Россияда бюджет русумларини яна сота бошлади – Avto Olam\nChevrolet Россияда бюджет русумларини яна сота бошлади\nAvto Olam > Blog > Автодайджест > Chevrolet Россияда бюджет русумларини яна сота бошлади\nJuma Iyun 19th, 2020.\nUzAuto Motors автомобиль заводида йиғилган Chevrolet русумли бюджет автомобиллари Россия автосалонларида яна пайдо бўлди. Ўтган йили компания Россия бозорига киришга уриниб кўрганди, бироқ ўша пайтда русумларга катта талаб мавжуд эмасди.\nБугун GM UzAuto Motors раҳбарияти Chevrolet автомобиллари сотила бошланганини маълум қилди. Дастлаб, Spark, Nexia ва Cobalt русумлари дилерлик дўконларида пайдо бўлади. Компания келишувларига кўра, улар Беларус ва Қозоғистон бозорларида ҳам пайдо бўлади.\nРоссияликлар 1,25 литр ҳажмли 85 от кучига эга двигатели билан жиҳозланган автомат узатиш қутиси билан ишловчи Spark автомобилини $ 10,368 га сотиб олишлари мумкин. Бир ярим литрлик Chevrolet Nexia ва Chevrolet Cobalt учун улар камида, мос равишда 1080 ва 10,800 доллар талаб қилинади.\nДистрибютор берган маълумотга кўра, Компания декабр ойининг охирига қадар, ўз дилерлик тармоғини кенгайтириш ва савдо ҳажмини 10 000 донага етказишни режалаштирмоқда.\nCompetitor Skoda Octavia from General Motors\nJuma Sentyabr 25th, 2020\nDushanba Avgust 10th, 2020\nJuma Avgust 7th, 2020\nМақсад – мижозлар ишончини оқлаш\nPayshanba Avgust 6th, 2020\n«Volkswagen Caddy» автомобиллари юртимизда ишлаб чиқарилади\nChorshanba Avgust 5th, 2020\n«UzAuto Motors» АЖ: 24 йиллик меҳнат эътирофи\nSeshanba Avgust 4th, 2020


Ўзбек тилига давлат тили мақоми берилганига 30 йил тўлиши муносабати билан ҚҚДУда илмий-амалий анжуман ўтказилди- Kruz.uz\nЎзбек тилига давлат тили мақоми берилганига 30 йил тўлиши муносабати билан ҚҚДУда илмий-амалий анжуман ўтказилди\n19:30, 19.10.2019 845 0 Жамият\nТил – инсонга инъом этилган буюк неъмат! У халқ тарихи, руҳияти, ўзлигини ифодалайди. Бинобарин, бетакрор маданий-маърифий бойликлар, асрий қадриятлар шу тушунчага пайвандланади. Дунёда тиллар кўп, лекин ҳар бир халқ учун ўз тили азиз ва муқаддас, давлат тили – миллий мустақиллик муқаддас тимсоли, жамият кўзгуси ва давлат рамзи саналади.\n1989 йилнинг 21 октябрида Ўзбекистон Республикаси Олий Кенгаши 11-чақириқ 11-сессиясида ўзбек тилига давлат тили мақоми берилди. Жорий сана ўзбек халқи сиёсий ва маданий ҳаётида муҳим аҳамият касб этади. Мана бунга ҳам 30 йил тўлмоқда. 30 йил тарих учун денгиздан томчидек гап. Лекин мана шу йиллар давомида биз қанчадан-қанча улуғ боболаримиз мероси, жумладан, ҳикмат дурдоналари, бадиий асарлари, тарихий-мемуар мажмуаларини ўз она тилимизда севиб мутолаа қиляпмиз. Бу ўзбек тили тараққиётида янги давр бошланганлигидан далолат беради. Бугунги кунда давлат расмий ҳужжатлари шу тилда ёзилмоқда. Ўзбек тили давлатлараро мулоқотлар, дунё нуфузли минбарлари, халқаро анжуманларда ҳам кенг қўлланмоқда. Мамлакатимизда амалга оширилаётган ислоҳотлар тилимиз ривожига ҳам ижобий таъсир ўтказади. Унинг луғат хазинаси янги сўз ва тушунчалар билан бойиб, хорижий тиллар билан ташқи ҳамкорлик кучайди.\nЎзбекистон Республикаси Президенти Ш.М.Мирзиёевнинг 2019 йил 4 октбрда имзолаган «Ўзбек тилига давлат тили мақоми берилганлигининг 30 йиллигини муносиб нишонлаш тўғрисида»ги қарори халқимиз маданий ҳаётида ўчмас из қолдирди. Қарор ижросини таъминлаш мақсадида Бердақ номидаги Қорақалпоқ давлат университетида маънавий-маърифий тадбирлар дастури ишлаб чиқилиб, факультетлар кесимида ўтказилаётган адабий кечалар, иншолар танлови, умумтаълим мактаблари билан ҳамкорликда учрашувлар, давра суҳбатлари ва очиқ дарслар ташкил қилинмоқда. Жумладан, жорий йилнинг 19 октябрь куни университет маданият саройида “Тил борки, миллат барҳаёт” мавзусида илмий-амалий анжуман ташкиллаштирилди.\nАнжуманни университет ректори А.Реймов олиб борди. Унда Ўзбекистон Миллий тикланиш демократик партияси Қорақалпоғистон Республикаси Кенгаши раиси Т.Романов, шоир А.Отепбергенов, профессор Ш.Абдиназимов, доцентлар Ф.Бабажанов, И.Казаков ва бошқалар ўз баёнатлари билан қатнашди.\nБаёнатчиларнинг таъкидлаганидек, она тилини севиш ҳам ватанпарварлик белгиси, аждодлар руҳига ҳурмат рамзи. Ўз тилини ҳурмат қилган халқ, ўзлигини, ўз ғурурини асраб-авайлаган бўлади. Айни дамда ёшларимиз онгига миллий ғурур ва нафосатни юксакларга кўтаришни мамлакатнинг ижтимоий-иқтисодий ва маънавий жиҳатдан тараққий этиши, халқаро обрў-эътиборнинг юксалиши учун ўзбек тили нуфузини янада бойитиш уни пухта эгаллашимизга ҳам кўп жиҳатдан боғлиқ эканлигини такрор ва такрор уқтириш жоиз.\nАнжуман университет талаба-ёшлари томонидан тайёрланган бадиий-адабий чиқишлари билан давом этди.\n23:33, 30.06.2020 1524\n23:32, 27.06.2020 1137\n10:32, 22.06.2020 1671\n18:57, 16.06.2020 3752\nбедарак йўқолган бола Давлат пенсиялари жароҳат Ёшлар иттифоқ Жайхун аерхологик топилма брусчатка Меҳнат Фаҳрийси Кўксув Асака